Фридрих Дюрренматт. Ит (ҳикоя) | www.ziyouz.uz\nБош саҳифа Жаҳон насри онлайн антологиясиФридрих Дюрренматт (1921-1990; Швейцария)Фридрих Дюрренматт. Ит (ҳикоя)\nФридрих Дюрренматт. Ит (ҳикоя)\nЧоп этилган 29.05.2013 16.01.2021 МуаллифZiyouz.uz\nБу шаҳарга келган дастлабки кунимдаёқ Библиядан баланд овозда қироат қилиб турган абгор қиёфадаги киши ва унинг атрофида тўпланган кичик бир тўда эътиборимни тортди. Унинг оёқлари ёнида ётган итни – жуда хунук ва мумдай қоп-қора, тердан юнглари намиқиб ва силлиқланиб турган маҳлуқни – дафъатан кўрмаганимга ажабландим. Итнинг кўзлари худди олтингугуртдек сапсариқ, даҳшатли оғзини очаркан, иккита бўритиши ҳам шу рангдалигини кўриб титраб кетдим, унинг бутун кўриниши шундай эдики, дунёдаги бошқа бирорта жонзотга таққослашдан ожиз эдим. Бу даҳшатли махлуққа узоқроқ қараб туролмадим ва ундан кўз узиб, яна итнинг эгасига қарадим. У йиртиқ либосли норғул бир киши эди. Шунга қарамай унинг кийимлари йиртиғидан кўриниб турган бадани тоза эди, камбағалмонанд либослари ҳам одатдан ташқари тозалиги билан ажралиб турарди. Қўлидаги Библия эса ҳақиқий хазина; муқовасида олтин ва бриллиантлар жилоланарди. Воизнинг овози кескин ва хотиржам, сўзлари одатдан ташқари аниқ бўлиб, нутқида оддийлик ва ишонч ҳукмрон. Яна шуни ҳам пайқадимки, унинг нутқида мутлақо киноя йўқ. Бу Библиянинг хотиржам тарздаги қироати бўлиб, ҳар қандай фанатизмдан холи, мабодо қандай этиб сўзларида ишончсизлик сезилса, бу оёқлари остида ётиб, сап-сариқ кўзларини тингловчилардан узмай қараб турган итнинг таъсири эди. Ит ва унинг хўжайини билан боғлиқ ғалати уйғунлик мени ўзига ром этиб қўйди ва бутун эътиборимни шу одамнинг шахсиятини билиб олишга ундади. У шаҳарда ҳар куни ваъзхонлик қиларди. Бироқ ўз иши билан кечгача шуғулланса-да, унинг кимлигини билиб олиш осон кечмади. Шаҳар режа асосида аниқ ва оддий қурилганига қарамай, унда адашиб қолиш ҳеч гап эмасди. Бунинг устига воиз ўз қароргоҳидан маълум бир вақтда чиқмас ва умуман, унинг хатти-ҳаракатидан нима қилмоқчи эканлигини айтиш қийин эди. Баъзида у кун бўйи бир жойда туриб олиб бетиним сухандонлик қилар, баъзида эса ҳар чорак соатда жойини ўзгартирарди. Улкан қора ит ҳамиша унинг ёнида юриб, кўча бўйлаб кузатиб борар ва ваъзхонлик бошланиши ҳамон оғир гавдаси билан ерга ўмганларди. Унинг ваъзларини тингловчилар унчалик кўп бўлмас, гоҳида ёлғиз ўзи турганини кўриш мумкин эди. Лекин менинг билишимча, бундай ҳолдан хижолат тортмасди ҳам. Турган жойидан жилмай қироатини давом эттираверарди. Ногоҳ чоғроққина кўча ўртасида туриб олиб, баланд овозда ибодат қила бошлаганини кўп марта кўрганман. Ваҳоланки, яқингинасида унинг ваъзларидан бехабар одамлар ўтиб-қайтишаётган катта кўча бор эди. Унинг ортидан сездирмай кузатиш имкони бўлмагани сабабли ҳар доим тасодифий учрашувга умид боғладим ва бу одамнинг қароргоҳини излаб топишга ҳаракат қилдим, бироқ ҳеч ким воизнинг манзилини кўрсатиб бера олмади. Шу боис, бир сафар кун бўйи унинг ортидан юрдим. Бир неча кун шундай ўтди. Ҳар доим оқшомга яқин у изсиз йўқолиб қоларди, мен эса мақсадимни сездириб қўймаслик учун унинг ортидан билдирмай боришга уринардим. Мана, ниҳоят, бир куни оқшом палласи унинг шаҳар кўчаларидан бирига, билишимча, шаҳарнинг энг бадавлат кишилари яшайдиган уйга кириб кетаётганини кўриб таажжубим ошди. Шу лаҳзадан эътиборан мен одатимни ўзгартириб, энди унинг ортидан яширин равишда кузатишни тўхтатдим. Мени кўрсин учун атайлаб унинг рўпарасида турадиган бўлдим, бу билан унга ҳеч ҳам халақит бермасдим, аммо ит мени кўриши билан ириллай бошларди. Шу тарзда бир неча ҳафта ўтди. Ниҳоят, ёзнинг охирларида Иоанн Инжили тўғрисидаги шарҳини тамомлаган воиз менинг олдимга келиб, уйига кузатиб қўйишимни сўради. Йўл давомида оғиз очмади. Уйга етганимизда борлиққа қоронғулик чўккан эди. Биз кирган катта хонада чироқ ёниб турарди. Хона йўл сатҳидан қуйида бўлгани сабабли эшикдан кирарканмиз, зина бўйлаб бир неча поғона пастга тушишга тўғри келди. Хонада китоб-лар шу қадар кўп эдики, деворлар ҳам кўринмасди. Осмачироқ остида арча ёғочидан ишланган катта ва оддий стол бўлиб, унинг ёнида тўқ мовийранг кўйлакли бир қиз китоб мутолааси билан машғул эди. У бизга эътибор қилмади. Хонанинг иккита деразаси бўлиб, уларга қалин матоҳдан парда тутилган, деразалардан бирининг тагига одмигина тўшама ташлаб қўйилган, деразага қарама-қарши томондаги девор тагида каравот, стол ёнида эса иккита стул турарди. Эшик ёнида печка. Яқинлашиб борарканмиз, қиз биз томонга қаради ва шунда мен унинг юзини кўрдим. Қиз мен билан қўл бериб кўришди-да, стуллардан бирига таклиф этди. Бу пайтда уй соҳиби тўшагига узала тушган, ит эса унинг оёқлари ёнидан жой олганди.\n–Ундан ҳамиша қўрқардим, – жавоб қилди қиз, – бир йил аввал мени ва отамни уйга қайтариш учун онам адвокат ва укаларим билан келишган эди, улар ҳам бу номсиз итдан жуда қўрқиб кетишди, ит бўлса отамнинг олдида туриб олиб, уларга қараб ирилларди. Мен, ҳатто тўшакда ётганимда ҳам ундан қўрқардим, лекин энди ҳаммаси ўзгарди, чунки сен келдинг ва энди мен ҳеч нарсадан қўрқмайман. Сенинг келишингни билардим. Албатта, қиёфангни тасаввур қилолмаганман, аммо кунлардан бир кун отам билан бирга, оқшом чўкиб чироқлар ёнганда ва кўчалар тинчиб қолганда шундай бўлишини ва бу оқшом пайти рўй беришини тасаввур қилардим. Билардимки, сен келасан. Мана шу ярми ер остида турган хонада, менинг тўшагимда, мана шу китоблар олдида мени никоҳ туни билан сийлаш учун келишингни билардим. Биз — аёл ва эркак шундайгина ёнма-ён ётамиз, анави ерда, ўз тўшаги устида эса отам. У қоронғуда бир гўдак янглиғ ухлайди, улкан қора ит эса бизнинг бахтсиз севгимизга посбонлик қилади.\nБу муҳаббатни қандай унутай! Дераза, торгина тўртбурчакдай бўлиб, гўё бизнинг яланғоч танларимиз узра кенгликларда учиб юрарди. Биз бир-биримизга чирмашиб, бир-биримизга қўшилиб кетганча ётар, арава судраб ўтаётган от туёқларининг жарангдор товуши, кўча шовқинлари эҳтиросларга қоришиқ овозимизга қўшилиб кетган эди. Баъзида уйига қайтаётган маст одамнинг қатъиятсиз қадам ташлаши, баъзан бузуқ аёлларнинг бедана юриши, гоҳида колонна бўлиб ўтаётган аскарлар этигининг оғир ва бир маромдаги гурсиллаши эшитиларди. Биз тагхонада илиққина қоронғуликка бурканиб, бошқа ҳеч нарсадан ҳадиксирамай ётардик, бурчакда – худди ўликдек сас чиқармай ўз тўшамаси узра ухлаётган уй соҳиби ёнида – сап-сариқ худди иккита сариқ ой доирасидек кўзларини бизга қадаганча ит ётар, унинг кўзлари бизнинг севгимизни қўриқларди.\nҲали шаҳардан шилта ва киррати қор аримаган, соя жойларда бир метр қалинликда қор уюмлари сақланиб турган эрта баҳорда, кутилмаганда, қиз хонамга кириб келди. Деразадан қуёшнинг нурлари қиялаб тушиб турарди. Вақт кечга томон оғган ва мен печкага тараша ўтин қалаётгандим. Худди шу лаҳзада у эшик олдида пайдо бўлди; ранги қув учган, қалтираб турар, пальтосиз, эгнидаги ўзининг ўша тўқ кўк кўйлагида совқотаётгандай кўринарди. Фақат оёғида мен аввал кўрмаган қизил мўйнали бошмоқчаси бор эди.\n– Итни ўлдир, – деди қиз эшикдан кўриниши билан, – ҳали нафасини ҳам ростламай туриб. Унинг сочлари ёйилган, кўзлари катта-катта очилган ҳолатда эди. Қизнинг бутун қиёфаси шу қадар хаёлий эдики, унга қўлимни тегдиришга ҳам ботинмадим. Жавон олдига бориб, револьверимни олдим.\nМен револьверимни кўздан кечирдим-да, пальтомни кийдим.\nБиз дарё томонга эндик, тош кўприкдан ўтдик. Осмон худди ёнғин пайтидагидай қўнғир-қизил рангда. Қуёш эндигина бота бошлаган. Шаҳар одатдагидан гавжум, кўчаларда одамлар ва машиналар. Улар гўёки қандайдир қонли денгиз қобиғи бўйлаб бораётгандай, чунки деворлар ва деразаларда ботаётган қуёш шафақлари ҳали-ҳамон аксланиб турарди. Биз оломон ичига ўзимизни урдик. Ҳаракат борган сари кучаярди. Қатор бўлиб ўтаётган машиналар, силкиниб турган, зулмкор сутранг шиша кўзли баҳайбат маҳлуқларга ўхшаш омнибуслар, қўллари билан ишорат қилиб турган кулранг шлёмли полициячилар олдидан югургилаганча ўтиб борардик. Мен шунчалик қатъият билан олға интилардимки, қиз анча узоқда қолиб кетди. Ниҳоят, пальтонинг тугмалари ечиб қўйилганига қарамай, қуюқлашиб бораётган сиёҳранг оқшом чоғида ҳансираганча юқорига, керакли кўча томонга ўтиб олгандим. Лекин жуда кечиккан эдим. Ўша лаҳзада револьверни маҳкам ушлаб, эшикни оёғим билан бир тепиб очганча, чаққонлик билан ертўлага тушарканман, ўзини деразага отиб уни синдирганча кўчага сакраётган маҳлуқнинг баҳайбат соясини кўриб қолдим.\nМен бутун вужудим билан титраб, китобларга кўмилганча деворга суяниб турарканман, машина сигнали эшитилди. Замбил кўтарган одамлар кириб келишди. Марҳумнинг жасади олдида турган врач менга ғира-шира кўринарди. Ранги учган, тиш-тирноғигача қуролланган полициячилар ҳам жасад олдида туришарди. Атроф тўла одам. Баралла овоз билан қизни чорлаганча ўзимни шаҳар бағрига отдим. Кўприкдан ўтиб уйимга етиб олдим. Лекин қиз у ерда йўқ эди. Мен жон аччиғида, уйқусиз, ейиш-ичишни, дам олишни унутиб, уни изладим. Полиция ҳам оёққа турган эди. Баҳайбат махлуқсимон ит ҳамманинг юрагини ваҳимага тўлдирган. Қизни қидираётганларга ёрдам сифатида сафарбар этилган маҳаллий гарнизон аскарлари занжир ҳалқаларидай тизилишиб, атрофдаги ўрмоннинг тити-питисини чиқаришди. Сарғиш ифлос сувли дарёда қайиқлар сузар, қўлида узун хода тутган кишилар дарё тубини титкилашарди. Шаҳар ва унинг атрофида баҳорнинг илиқ ёмғири тўхтовсиз ёғиб тургани сабабли қидирув ишини тошконларнинг ғорларида олиб боришарди. Улар ёниб турган машъалаларни бош узра кўтариб, қизнинг номини айтиб баланд овозда чақиришарди. Уни канализация тунелларидан, ҳатто маҳаллий кафедраль черков томларидан ҳам излашди. Лекин у сув остига чўккандай дом-дараксиз кетган, ит ҳам ғойиб бўлганди.\nОрадан уч кун ўтиб, тунда уйимга қайтдим-да, ҳориган, бўшашган бир ҳолатда кийимларимни ҳам ечмасдан ўзимни каравотга ташларканман, худди шу лаҳзада пастда, кўча томонда, қадам товушлари эшитилди. Югурганча дераза олдига бордим, уни очиб юбордим ва деразадан бошимни чиқариб қарадим. Ярим тунгача қуйган ёмғирдан ҳўл бўлган йўл қора тасмага ўхшарди. Ҳўл асфальтда кўча чироқларининг нури нотекис бир тарзда олтин рангда жимирларди, кўчадан қатор дарахтлар бўйлаб, эгнида қора кўйлак, оёғида қизил бошмоқчаси, узун сочининг толалари кўкимтир рангларга йўғрилиб одимларди қиз. Унинг ёнида эса тундай қоп-қора, сариқ думалоқ, ялтироқ кўзли ўша ит гўё бегуноҳ қўзичоқдек енгил ва шарпасиз югургилаб келарди.\nРусчадан Неъмат Арслон таржимаси\nБу шаҳарга келганимнинг илк кунларидаёқ Библия қироат қилаётган жулдур кийимдаги киши атрофида тўпланиб турган оломон диққатимни тортди. Ваъзхоннинг оёқлари тагида ётган итни бир қарашда пайқамабман, терчираган ва сип-силлиқ жун қоплаган, зулукдек қоп-қора, баҳайбат ва хунукдан-хунук бу кўппакни дарҳол кўрмаганимга ҳайрон қолдим. Кўппакнинг кўзлари олтингугуртдек сап-сариқ, жағларини йириб очганда эса йирик-йирик сўйлоқларга кўзим тушди, ўзи умуман турқ-афти шундай ваҳимали эдики, уни бирон тирик жонзотга менгзай олмасдим. Бу улкан махлуққа узоқ тикилиб туролмай, нигоҳимни унинг эгаси – жулдурвоқи калтабақайга бурдим. Кийимининг илма-тешикаридан кўриниб турган териси тоза, фақирона либоси покизалиги билан бошқаларникидан ажралиб турар, қўлидаги Библия эса чинакам хазина эди: тилла ва олмос суви югуртирилган жилди ялт-юлт қилади. Овози ўктам, сокин. Сўзлари аниқ-тиниқ, нутқи содда-кескин; кинояю қочиримлардан йироқлиги шундоққина билиниб турибди. У зиғирча мутаассибликдан ҳоли равишда Библиядан ҳикоя келтирар, мабодо бирорта гап-сўзи ишончсиз чиқса, бу, шубҳасиз, оёғи остида ётиб, тингловчилардан сарғиш кўзларини узмаётган итнинг дастидан эди. Хўжайин ва кўппакнинг айнан мана шу тажассуми мени асир этди ва бутун диққат-эътиборим бу одамнинг кимлигини аниқлашга қаратилди. У Худонинг берган куни шаҳарда панд-насиҳатларини ўқишни канда қилмасди. Гарчи ўз иши билан тун пардаси ёйилгунча машғул бўлса-да, ҳар сафар уни топиш амри маҳол кечарди. Шаҳар аниқ ва оддий чизма асосига қурилган эса-да, адашиб қолиш ҳеч гап эмасди. Ваъзхон маконини турли вақтда тарк этар, умуман айтганда, унинг хатти-ҳаракатларида кетма-кетлик кўринмасди. Гоҳида у уззукун бир майдондан силжимасдан тинимсиз сўйлар, гоҳида жойини ҳар чорак соатда алмаштирарди. Қачон қарама қора ва улкан ит унинг кетидан қолмас, юрганда-турганда ёнида бўлар, ваъзхонликни бошлаши билан тўшама йўлга ётиб оларди. Тингловчилар ҳадеганда топилавермас, кўпинча бир ўзи қаққайиб тураверарди. Фаҳмимча, у бундан заррача хижолат тортмасдан, жойидан жилмай жаврайверарди. Кўпинча уни кичикроқ кўча ўртасида таққа тўхтаб, баланд овозда муножот қилаётган ҳолда кўрардим. Нарироқда, кенгроқ кўчада эса ўтган-кетганлар унга қиё боқиб қўйишмайди. Уни зимдан кузатишнинг эвини қилолмадим, ҳар гал тасодифга таянардим – шу боис унинг кулбасини излашга тушдим, бироқ ҳеч ким уйини кўрсатиб беролмади. Бир гал кун бўйи ортидан изма-из боравердим. Бир неча кун уринишларим зое кетди, қанчалик ниятимни яширишга тиришиб, кишибилмас таъқиб қилмай, оқшомга бориб изсиз ғойиб бўларди. Ниҳоят, бир оқшом кўчалардан биридаги уйга лип этиб кириб кеганини ўз кўзим билан кўрдим, билишимча, бу кўчада шаҳарнинг бойваччалари истиқомат қилади, бундан озмунча лолу ҳайрон бўлмадим. Ўшандан кейин юриш-туришимни ўзгартирдим, яширинишни бас қилиб, унинг ён-верида ўралашавердим; мен унга сира халал бермасдим, аммо яқинлашишим билан ит ириллашга тушарди. Шу тариқа бир неча ҳафта ўтиб кетди. Ёзнинг охирги кунларидан бирида у Юҳанно баён этган Каломни тамомлаб, қошимга келди ва уйигача кузатиб қўйишимни сўради. Йўл бўйи миқ этмади. Уйга кирганимизда, шунчалик қоронғу эдики, уй соҳиби каминани манзират этмиш каттакон хонада мойчироқ ёниб турарди. Хона кўча сатҳидан қуйида экан, эшикдан ичкарилашимиз биланоқ бир неча пиллапоядан пастладик. Шунчалик кўп китоб териб ташланганидан девор кўринмасди. Мойчироқ тагида – қорақарағай тахтасидан ясалган катта, жўн стол, ёнида тим-кўк кўйлакда бир қиз китоб ўқиб турибди. Қилт этмади. Хонада иккита дераза бўлиб, қалин пардалар осилган, битта деразанинг остига оддий тўшак ёзилган, унинг тўғрисидаги девор тагида каравот, стол ёнида – иккита стул. Эшик тагида эса печка. Яқинлашганимиз замон қиз ўгирилди ва мен унинг юзини кўрдим. У менга қўл узатиб, стулга ўтиришга илтифот қилди, шунда мен уй соҳиби тўшакка жойлашгани, ит эса унинг оёқларига бош қўйиб ётганига кўзим тушди.\n– Менинг отам, – деди қиз, – у аллақачон ухлаб қолди, бизни эшитмайди. Итнинг лақаби йўқ. Бир куни кечаси отам ваъз айтаётганида, э йўқ-бе йўқ уйимизда пайдо бўлиб қолди. Эшик ёпиқ эди. Ит панжаси билан тутқични итариб, ичкарига кирибди.\nҚизнинг қаршисида гарангсиб туравердим, кейин аста отаси ким бўлганини сўрадим.\n– Отам жуда бой бўлган, бир қанча фабрикалари бор эди, – деди қиз кўзини ерга қадаб, – лекин у одамларга ҳақиқатни етказиш учун онам ва ака-укаларимни ташлаб кетган.\n– Отанг тарғиб қилаётганларининг барчаси ҳақиқат деб ўйлайсанми? – деб сўрадим.\n– Ҳа, шундай, – деб жавоб қилди қиз, – бунга ҳамиша ишониб келганман, шунинг учун ҳам отам билан шу ертўлага келиб яшаяпман. Аммо ҳақиқатни ошкор қилишлари билан ит ҳам пайдо бўлишини билмагандим.\nҚиз жимиб, худди мендан ниманидир юрак ютиб сўролмаётгандай мўлтиради.\n– Кўппакни ҳайдаб юбор, – дедим, лекин қиз бош чайқади.\n– Унинг лақаби йўқ, шунга ҳеч қаёққа кетмайди, – деди қиз шивирлаб. У эсанкираётганимни кўриб, стулга ўтирди. Мен ҳам чўкдим.\n– Нима, қўрқасанми? – деб сўрадим.\n– Мен ундан ҳар доим қўрққанман, – жавоб қилди қиз. – Бир йил бурун онам ака-укаларим ва адвокат билан келиб, отам икковимизни уйга қайтармоқчи бўлишганда, улар ҳам итдан ўлгудек ваҳимага тушишган. Кечаси ўрнимда ётганимдаям ундан чўчийман, лекин энди ҳаммаси бошқача тус олди. Мана, сен келдинг, энди ҳеч балодан қўрқмайман. Келишингни билардим. Албатта, қандай кўринишингни тасаввур қилиб кўрмаганман-у, аммо-лекин бир кун эмас, бир кун мойчироқ ёқилиб, кўчада шовқин тинганда, отам билан кириб келишингга ишонардим. Ярми ерга ботган мана шу хонада, каравотимда, китоблар ёнида менга никоҳ кечасини ҳадя этиш учун келишингни билардим. Биз, эркак ва аёл, ана шундай ёнма-ён ётамиз, анави ерда, тўшакда отам ухлайди. Отам қоронғуда гўдак мисол ухлаб қолади, баҳайбат қора ит бўлса, бахтиқаро ишқимизга соқчилик қилади.\nСевги қиссамизни қандай унутай! Уйига қайтаётган маст-аластларнинг алдам-қалдам қадам товушлари, гоҳ ўрин алмашаётган фоҳишаларнинг саллоланиб одим отишлари, гоҳида эса саф тортиб кетаётган аскар этикларининг гурс-гурси, ундан сўнг жарангдор от туёқларининг тақ-тақи, файтон ғилдиракларининг ғичир-ғичири бизгача етиб келарди. Биз илиқ зимистонга чулғанган ер остида ҳеч нарсадан қўрқмай-чўчимай ётардик, бир бурчакда, тўшакда сассиз ўликдай донг қотиб уй соҳиби ухлар, ит ойнинг сариқ гардиши мисол икки кўзини биздан узмай пойлоқчилик қиларди.\nЛовуллаб-қизариб олтин куз келди, ундан сўнг бултурги мисли кўрилмаган аёзсиз, сассиз, мўътадил қиш келди. Ошна-оғайниларим билан таништириб, театрга (қайсики буюк ишлар амалга оширилаётган) бирга бориш ёки оқшом чўкаётган маҳал шаҳарга туташиб кетмиш тўлқинсимон тепаликларда ястаниб ётган ўрмонда сайр қилиш учун қизни бирон марта ертўладан алдаб-сулдаб олиб чиқолмадим – у доим, қорақарағайдан ясалган стулга қапишганча, уйда қолар, отаси баҳайбат ит билан қайтиб келганда, деразалардан тушиб турган сарғимтил нурлар остида мени тўшакка тортарди. Иттифоқо, кўчалари чилп-чилп лой шаҳарда қор эриб улгурмаган эрта кўклам чоғи қиз хонамда пайдо бўлди. Деразадан қуёшнинг синиқ нурлари тушиб турибди. Шом яқинлашяпти, печкага бир-икки гўла ташлаган бўлдим. Шу дам остонада бўздек оқариб, титраб-қақшаб қиз пайдо бўлди, афтидан музлаб қолганди, эгнида пальтоси йўқ, биргина тим-кўк кўйлагида. Оёқларида, ҳув, ўшанда, уни илк бор учратганимдаги қизил мўйнали туфлиси.\n– Итни ўлдир, – деди қиз нафаси бўғзига тиқилиб. Сочлари ёйилган, кўзлари ола-кула. Арвоҳнинг ўзгинаси. Шкафни очиб, тўппончани олдим.\n– Бир кун келиб мендан шу нарсани сўрашингни билгандим, – дедим, – шунга атаб қурол сотиб олганман. Буни қачон қилишим керак?\n– Ҳозироқ, – деди қиз астагина. – Отам ҳам итдан қўрқяпти, авваллари ҳам қўрққан экан, энди тушундим.\nТўппончани текшириб, пальтомни кийдим.\n– Улар ертўлада, – деди қиз ерга қараб. – Отам куни бўйи тўшагида қимир этмай ётибди, туришга қўрқяпти. Ҳатто ибодат ҳам қилолмаяпти, ит эса эшик тагига ётиб олган.\nДарё томон тушиб, тош кўприкдан ўтдик. Само аланга олаётгандай тўқ-қизил тусда. Боягина қуёш ботди. Шаҳар одатдагидан кўра жонланган. Кўчаларда одамлар ва машиналар зув-зув қатнайди. Улар гўё аллатовур қонли денгиз аро сузишарди, негаки дераза ва деворларда қип-қизил шафақ нурлари жилваланарди. Биз оломонга қўшилиб кетдик. Ғала-ғовур, зув-зув авоз баттар авж оларди. Биз қаттиқ тормоз берган автомобиллар ва кўзлари нурсиз ўт сочиб турган каттакон махлуқ мисол чайқалиб кетаётган омнибуслар орасидан ўтиб, зўр бериб имо-ишоралар қилаётган кулранг дубулғали полициячилар ёнидан шошиб бордик. Мен шундай шиддат ила олға интилдимки, қиз анчагина ортда қолди; ниҳоят ҳарсиллаб, пальтом тугмалари ечилиб, қуюқлашаётган бинафшаранг оқшомни қарши олиб, юқорилаб, керакли кўчага кириб бордим. Ҳайҳот, кеч қолибман. Қўлимда тўппонча билан шитоб-ла ертўлага сакраб, эшикни зарб билан тепиб очиб кирганимда, ойнани синдириб, кўчага отилган қўрқинчли маҳлуқнинг улкан соясини кўриб қолдим. Полда ит таниб бўлмас даражада ғажиб ташлаган уй соҳиби оғзидан кўпиги келиб, қора қонга беланиб ётарди.\nҚўрқувдан дағ-дағ титраб, деворга суянганча, китобларга кўмилиб турганимда, кўчада машиналар сигнали янгради. Замбил кўтарган одамлар кириб келишди. Кейин жасад тепасида турган врачнинг ғира-шира қиёфасини, тиш-тирноғигача қуролланган бўздек оқарган полициячиларни кўрдим. Ҳаммаёқни оломон босди. Овозим борича қизни чақирдим. Шаҳар ичига отилдим, тағин кўприкдан ўтиб, уйимга келдим. Қиз йўқ. Руҳим тушиб, уйқу, тин олишни билмай, еб-ичишни-да унутиб, қизни ҳар ердан қидирдим. Полиция оёққа турди. Ўша баҳайбат итдан ҳамма қўрқаркан, қидирувга маҳаллий гарнизон аскарлари ҳам жалб қилинди, улар занжир бўлганча атрофдаги ўрмонларнинг тит-питини чиқариб оралаб чиқишди. Лойқа дарёда тинмай қайиқлар оқиб турди, узун-узун ходалар билан дарё тубини текширишди.\nШаҳар ва теварак-жавонибга кўкнинг илиқ кўз ёшларини тўкканча кўклам келди. Қидирув ишлари тош конидаги ғорларга кўчди. Қўлларда машъала билан қизни бақириб чақиришди. Уни канализация туннелларида, ҳатто маҳаллий черков томи остларидан ҳам излашди. Шундан кейин қиз билан итни қайтиб ҳеч ким кўрмади.\nОрадан уч кун ўтиб, қоқ ярим тунда уйга қайтдим. Бор умидимни узиб, ечиниб-нетмасдан, ўзимни каравотга таппа ташладим ва шу аснода кўчадан қадам товушлари эшитилди. Чопиб бориб, деразани ланг очдим-у, тун бағрига кўз тикдим. Пастда ҳали ёмғир суви қуриб улгурмаган қоп-қоронғу кўча ичакдай чўзилиб ётибди. Ҳўл асфальтда кўча чироқларининг нурлари нотекис заррин доғдай аксланиб турибди, кўча бўйлаб дарахтлар ёнидан қорамтир кўйлак ва қизил туфлида қиз кетиб борарди, тарам-тарам узун сочлари кўкиш товланади, унинг ёнида мулойим-ювошгина бўлиб, сарғиш кўзлари йилтиллаб, қаро тундай қоп-қора ит лакиллаб борарди.\n«Ёшлик» журнали, 2018 йил, 6-сон\nРукнларФридрих Дюрренматт (1921-1990; Швейцария)\n← Аввалги Аввалги Кнут Ҳамсун. Қазо (ҳикоя)\nКейинги → Кейинги: Морис Леблан. Қизил ипак шарф (ҳикоя)


«Озарбойжонни қандай қўллаб-қувватлаган бўлсак, Фаластин воқеаларида ҳам шундай ҳаракат қиламиз» – Эрдўған\nЭрдўған 19 мамлакат етакчилари билан Қуддус ва Фаластиннинг бошқа шаҳарларидаги воқеаларни муҳокама қилганини билдирди.\nТуркия президенти Ражаб Тоййиб Эрдўған AKP (Адолат ва тараққиёт партияси)нинг тантанали тадбирида Исроилнинг Ғазони бомбардимон қилиши ҳақида муносабат билдирди.\n«Биз террорчи Исроил давлатининг ваҳшийликларидан ҳам ғамгинмиз, ҳам ғазабдамиз. Туркиянинг бу масаладаги муносабати тамоман принципиалдир.\nОзарбойжоннинг босиб олинган ҳудудларини озод қилиш учун олиб борган курашини қандай иштиёқ билан қўллаб-қувватлаган бўлсак, бугун Фаластинда содир бўлаётган воқеаларда ҳам айни шу ҳис билан ҳаракат қиламиз.\nСурия чегарасидаги террор коридорига қандай қилиб йўл қўймаган бўлсак, Масжид ул-Ақсога узатилган қўлларга ҳам ана шундай чора кўрамиз. Ливиянинг бўлинишига қандай қилиб йўл қўймаган бўлсак, Сомалининг ёлғиз қолишига қандай қилиб кўз юммаган бўлсак, Қримнинг қўшиб олинишини қандай рад этган бўлсак, бутун дунё буни эътиборсиз қолдирган тақдирда ҳам Исроилнинг зулмига шунчаки қараб турмаймиз.\nБиз қизғин дипломатик фаолият олиб бордик, 19 мамлакатнинг давлат ва ҳукумат раҳбарлари билан телефон орқали суҳбатлашдик.\nБиз халқаро ҳамжамиятнинг бу масаладаги бефарқлигидан афсусдамиз. Сиёсий хавотирлар ва ҳийла-найрангли ҳисоб-китоблар билан сукут сақлаш орқали Исроил томонидан тўкилган қонга шерик бўлаётганлар бир кун ўзларига ҳам навбат келишини билишлари лозим.\nАгар Исроилнинг Фаластиндаги тажовузини зудлик билан тўхтатмасак, эртага барча бу шафқатсиз зеҳниятнинг нишонига айланади. Ушбу террористик давлат барча чегараларни кесиб ўтди. Қуддус бутун инсониятнинг умумий меросидир», деган Эрдўған.\nИсроил ва Ғазо секторини назорат қилувчи ҲАМАС ва «Ислом жиҳоди» ҳаракатлари ўртасидаги навбатдаги ихтилоф 10 май куни бошланди. ҲАМАС Исроилга ултиматум қўйиб, Қуддусдаги Масжидул Ақсо атрофидаги ҳудудлар ва Шайх Жарроҳ даҳасидан хавфсизлик кучларини олиб чиқишни талаб қилган, йўқса уруш бошлаш билан таҳдид қилган. Бундан аввалроқ ушбу ҳудудларда Исроил полицияси ва фаластинликлар ўртасида тўқнашувлар бўлиб ўтган. Уларнинг бошланишига Исроилнинг Шайх Жарроҳдан фаластинлик оилаларни чиқариб юбориш қарори сабаб бўлган.\nҒазо соғлиқни сақлаш вазирлигининг маълумот беришича, Исроил зарбалари оқибатида 119 нафар фаластинлик ҳалок бўлган, 600дан ортиқ киши яраланган.


12:00 / 07.07.2019 530 pdf Ўқиш режими + -\nЖорий йилнинг 3 июль куни Ўзбекистон делегация аъзолари ва Ал-Азҳар университети ректори, доктор Муҳаммад Меҳрсовий ўртасида учрашув бўлиб ўтди. Делегация аъзолари «Ал-Азҳар» мажмуаси раҳбарияти ва бир нечта илмий-тадқиқот марказларининг фаолияти билан яқиндан танишди ҳамда ўзаро ҳамкорликни йўлга қўйиш ва мустаҳкамлаш борасида қатор келишувларга эришилди. Учрашувда томонлар ўртасида маданий ва илмий ҳамда таълим соҳасида ҳамкорликни янада кенгайтириш масалалари муҳокама қилинди.\nАл-Азҳар университети ректори, доктор Муҳаммад Меҳрсовий бир неча ой олдин Ўзбекистонга Ал-Азҳар шайхи Аҳмад Тоййиб билан ташриф буюргани, сафар давомида бир қатор ҳукумат раҳбарлари ва олимлар билан учрашиб катта таассурот қолдирганини таъкидлади.\nЎз навбатида, Ўзбекистон делегацияси Ал-Азҳар университетининг дунёда ўрни ва нуфузи юқори экани, томонлар ўртасида йўлга қўйиладиган ўзаро манфаатли ҳамкорликдан мамнун эканлигини билдириб ўтди.\nШунингдек, Ўзбекистон делегациясининг мазкур сафари Миср ОАВ ва интернет нашрларида ҳам кенг ёритилди.\nЖумладан, Мисрдаги rosaelyoussef.com веб-сайтида «М.Комилов: Яқин Шарқдаги қуролли можаролар содир бўлган жойдан 156 ўзбек қайтарилди» сарлавҳали мақола эълон қилинди.\nУшбу мақолада Ўзбекистон Республикаси Президенти Шавкат Мирзиёевнинг Бирлашган Миллатлар Ташкилоти Бош Ассамблеясининг 72-сессиясида қилган «Маърифат ва диний бағрикенглик» резолюциясини қабул қилиш бўйича берган таклифи ва мазкур муҳим ҳужжатнинг қабул қилиниши ҳақида сўз боради.\nХусусан, Ўзбекистон Республикаси Президенти Бирлашган Миллатлар Ташкилоти Бош Ассамблеясининг 72 сессиясидаги нутқида келтирилган қуйидаги сўзлар зикр қилинади: «Биз муқаддас динимизни азалий қадриятларимиз мужассамининг ифодаси сифатида беҳад қадрлаймиз. Биз муқаддас динимизни зўравонлик ва қон тўкиш билан бир қаторга қўядиганларни қатъий қоралаймиз ва улар билан ҳеч қачон муроса қила олмаймиз. Ислом дини бизни эзгулик ва тинчликка, асл инсоний фазилатларни асраб-авайлашга даъват этади».\nШунингдек, Дин ишлари бўйича қўмита раисининг биринчи ўринбосари М.Комиловнинг Ўзбекистонда амалга оширилаётган улкан ислоҳотлар, жорий йил Рамазон ойида юртимизда учта йирик масжид-мажмуаси фаолият бошлагани ва шу каби бунёдкорлик ишлари ҳақида маълумотлар берилган.\n08:00 / 07.07.2019 678\n14:00 / 07.07.2019 1389\nҲар йили апрель ойининг биринчи ҳафтаси «Китобхонлик ҳафталиги» этиб белгиланди\nҲукумат қарори 781сон, 14.12.2020 й. билан 20202025 йилларда китобхонлик маданиятини ривожлантириш ва қўллабқувватлаш миллий дастури тасдиқланди.Аҳоли, аввало, ёшларнинг давоми...\n293 14:00 / 15.12.2020\n9266 20:03 / 09.09.2017\nХалқимизда ҳар йили ҳижрий йил ҳисоби бўйича Рабиъулаввал ойи келганда мавлидrdquo маросимини ўтказиш анъанага айланган. Мавлидrdquo сўзи луғатда давоми...\n1563 15:25 / 08.12.2018\nТуркиянинг Сакария вилоятида Қуръони карим ҳофизларини тақдилаш маросими бўлиб ўтди, деб хабар беради trtotmani.com ахборот сайти.Хабарда айтилишича, тадбир Туркия давоми...\n671 12:10 / 08.04.2019


2020 йилнинг декабр ойида 22 ёшли М.Р. Бухоро шаҳрида жойлашган кафелардан бирида официант бўлиб ишлаб юрган вақтида ушбу кафега мижоз сифатида келган фуқаро Ф.Э. билан танишиб қолган, деб хабар бермоқда ИИВ ҳузуридаги Тергов департаменти.\nМ.Р. суҳбат давомида Ф.Э.га ҳомиладор эканини, тўрт ойлик ҳомиласи борлиги ва моддий жиҳатдан қийналаётгани, келгусида туғилажак фарзандини моддий томондан таъминлай олмаслигини, фарзандини дунёга келтиргандан сўнг сотиш нияти борлигини маълум қилган ҳамда Ф.Э.га тўрт ойлик ҳомиласини соғлом ҳолда туғиб, 50 000 000 сўм эвазига сотишни таклиф қилиб, олдиндан аванс тариқасида 25 000 000 сўм сўраган.\nЖорий йилнинг 6 январ куни соат 19:00да Бухоро шаҳар А.Жоме кўчасида жойлашган “Ал-Пари” ресторани олдида М.Р. фуқаро Ф.Э.дан 20 000 000 сўм ва 500 АҚШ доллари миқдоридаги пулларни олган вақтида ашёвий далиллар билан ушланган.\nМазкур ҳолат юзасидан Бухоро шаҳар ИИО ФМБ ҳузуридаги Тергов бўлими томонидан М.Р.га нисбатан Жиноят кодексининг 25, 135-моддаси 1-қисми (одам савдосига суиқасд) билан жиноят иши қўзғатилган.\nДастлабки тергов жараёнида М.Р. гумон қилинувчи тариқасида ишда иштирок этишга жалб қилинган. Ҳозирда мазкур жиноят иши юзасидан тергов ҳаракатлари олиб борилмоқда.


ТОШКЕНТ, 22 мар — Sputnik. Ёқутистондаги шов-шувли жиноят – муайян шахслар жинояти, унга бирор миллийлик намойиши сифатида қараш керак эмас, деди РФ президентининг Узоқ Шарқ федерал округидаги мухтор вакили Юрий Трутнев. Бу ҳақда РИА Новости хабар қилди.\n“Ҳеч қачон инсон қайси миллатдан эканлиги ҳақида савол бермаганман – бизни шундай тарбиялашган ва шундай давом этиши шарт. Бир мамлакатда яшаймиз, бирга яшаймиз, бир-биримизга ёрдам берамиз. Агар мияга миллатга қараб ажратишни бошлаш керак, деган ғоя келса, биз барчасини барбод қиламиз. Бир-биримизга ёрдам беришимиз керак. Жиноятга оид содир бўладиган ҳодисаларни бирор миллийлик намойиши сифатида эмас, балки муайян шахслар жинояти сифатида кўриб чиқиш лозим. Шунингдек, муайян шахслар қонунчиликка биноан жазоланишлари шарт”, - деди Трутнев журналистларга.\nМаҳаллий ОАВ кўнгиллилардан олинган хабар асосида Ёқутистоннинг 36 яшар фуқароси йўқолгани ҳақида эълон тарқатган эди. Волонтёрларнинг сўзларига кўра, аёл жуда кеч уйига қайтаётган бўлган ва уйларнинг бирини олдида номаълум шахслар уни машинага ўтқазиб, олиб кетишган. Жабрдийда қизига қўнғироқ қилишга улгурган.\nЎзбекистон меҳнат вазирлиги маълумотларига кўра, айни вақтда Саха Республикасида 11 250 нафар Ўзбекистон фуқаролари меҳнат фаолиятини олиб боришади. Вазирлик ходимлари Ёқутистондаги ўзбек диаспораси вакили Тошпўлат Ёдгоров билан боғланишди. Ёдгоров ҳолат хавфли эмаслигини, ўзбекистонликлар ҳаёти ва соғлиғига ҳеч нарса таҳдид қилмаётганини айтган. Аммо бунга қарамай, диаспора вакили эҳтиёткорликни йўқотмасликка ва эҳтиёж бўлмаса, одамлар кўп йиғиладиган жойларга бормасликка чақирган.\nЁқутистондаги вазият Россия Федерациясидаги Бандлик ва меҳнат муносабатлари қошидаги ташқи меҳнат миграцияси агентлиги вакили Саиднумон Мансуровнинг диққат марказида турибди.\nУнинг хабарига кўра, Саха Республикасидаги ҳолат барқарорлашган.\nМеҳнат вазирлиги чет элда меҳнат ҳуқуқлари ва эркинликлари бузилиши ҳолатларига дуч келган, ҳужжатсиз ёки қийин аҳволда қолган ўзбекистонликларга ватанга қайтишида ҳамда кўмак кейинчалик бу фуқароларга тадбиркорликни ривожлантириш учун имтиёзли кредитларни олиш бўйича шарт-шароит яратиб беришга тайёр.


PressReader - Qishloq Hayoti (Village Life): 2018-05-17 - «Мудраётган» томорқалар «уйғотилди»\n«Мудраётган» томорқалар «уйғотилди»\nБАҒДОД ТУМАНИДАГИ “МИРЗАОБОД” МАҲАЛЛА ФУҚАРОЛАР ЙИҒИНИДА ЕРДАН УНУМЛИ ФОЙДАЛАНИБ, ОИЛАСИ ВА ЮРТ ФАРОВОНЛИГИНИ ОШИРАЁТГАН МИРИШКОРЛАР КЎПАЙМОҚДА.\n– Маҳалламизда тадбиркорликка қизиқиш тобора ортиб бормоқда, – дейди “Мирзаобод” маҳалла фуқаролар йиғини раиси Собиржон Жумаев. – Мана яқинда тўрт нафар тадбиркор қалампирни қайта ишлаш корхонасини барпо этди. Шундан сўнг томорқасига қалампир экадиганлар янада кўпайди. Қалампирни сотиш учун шу ернинг ўзида харидор бор. Ҳудудимизда 1450 та оила бўлиб, улар ихтиёрида 62 гектардан ортиқ томорқа ерлари мавжуд. Жорий йилда 52 гектарига қалампир, 5 гектарига райҳон, қолганига помидор ва бошқа резавор экинлар экилди.\nМаҳалла ҳудудида Таваккал Исмоилов, Хуршидбек Маҳмудов, Абдумансур Маткаримов, Мамасоли Саримсоқов, Фурқат Бердалиев, Қаҳрамон Акбаровлар ўз хонадонларида бирин-кетин қайта ишлаш корхоналарини очди. Уларнинг ютуқлари бошқаларни ҳам шу каби ишларни дадил бошлашга руҳлантиряпти.\nБиз маҳалла тадбиркорлари орасида биринчилардан бўлиб, ўз уйида қўлбола қалампир тегирмони ташкил қилган ва ҳамқишлоқларига иш ўрни яратган Таваккал Исмоилов хонадонида бўлдик ва олиб бораётган ишлари билан яқиндан танишдик.\n– Йигирма йилдан бери қалампир, райҳон, жамбил, укроп, саримсоқпиёз каби резавор ўсимликларни қуритиш билан шуғулланаман, – дейди тадбиркор Таваккал Исмоилов. – Бир йилда 10 тоннадан ортиқ қуруқ қалампир, 10 тоннадан ортиқ кўкат ва бошқа резавор ўсимликларни қуритиб сотяпмиз. Маҳалламиздаги 10 дан ортиқ аёлларни иш билан таъминлаганмиз. Ёзда офтобда, совуқ тушганда узун қурилган махсус хоналарда қуритамиз. 2 та қалампир майдалайдиган дастгоҳ ўрнатганмиз. Улар яхши самара беряпти.\nТадбиркор ўз томорқасидан ташқари 25 сотих ерда қалампир етиштиряпти. Тадбиркорнинг укаси Анваржон Исмоилов ҳам акасининг изидан бормоқда.\nТаваккал Исмоиловнинг аёли Насибахон Исмоилова гулчилик билан шуғулланади. 1 сотих келадиган иссиқхонада гул кўчатлари етиштириб, аҳолига тарқатади. Сирасини айтганда, бу оила аъзолари оддий чўпдан ҳам ниҳол ўстира олишади.\n– Қандай ноёб гул турини эшитсам, албатта, ўшани топиб келиб, ўстираман, – дейди Насибахон Исмоилова. – Гул сўраб келган харидорларга уни ўстириш сир-асрорларини ҳам ўргатаман.\nАммо, афсуски, маҳаллада томорқасидан унумли фойдаланмаётган кишилар ҳам йўқ эмас. Хусусан, Тоҳиржон Йўлдошев ўз томорқасидан деярли фойдаланмайди. Аниқланишича, Тоҳиржон маҳалладаги фермер хўжаликларидан бирида ишчи бўлиб ишлаб, оиласини боқар экан. Фермер хўжалигидаги ишларидан ортмаган хонадон соҳиби томорқасига қарашга вақти бўлмаган. Маҳалла раиси Собиржон Жумаев у билан суҳбатлашди ва вазиятни тушунгач, ёрдам уюштирди. Маҳалладаги ёшларни ёрдамга чорла- ди. Ҳашар уюштирилиб, ер чопилди, эгат олинди. Тайёр ерга турли экинлар экиб, суғорилди. Томорқа яшнади.\nТоҳиржон Йўлдошев бу йил маҳалладошларининг кўмаги билан яхши даромад олиши мумкин. Оила чиндан ҳам ёрдамга муҳтож бўлгани учун унга ҳар томонлама кўмак уюштирилмоқда.\nМаҳаллада кекса кишилар, фаоллар, оқсоқоллар бундай кишиларни қаттиқ танқид қилишади. Шу боис, томорқага иккинчи даражали иш, деб қараган йигирмадан ортиқ оиланинг фикри ўзгаргани, ўз томорқаларига яхши даромад берадиган экинлар экиб, астойдил парвариш қилаётгани маҳалла фуқаролар йиғинининг ютуғи бўлди.\nБағдод тумани фермер, деҳқон хўжаликлари ва томорқа ер эгалари кенгаши раиси ўринбосари Маъруфжон Шералиевнинг айтишига қараганда, ҳар бир маҳаллада бўш ётган томорқалар аниқланиб, уларга амалий ёрдам уюштирилган. Ҳозир бу томорқаларга экилган қалампир, помидор, бақлажон каби фойдали экинлар яхши ривожланяпти. Ерга ишлов бериш қўлидан келмайдиган кишиларнинг ерлари бошқа одамларга фойдаланиш учун олиб берилган.


Тизим янада такомиллашмоқда – Yoshlar ovozi\nПрезидентимизнинг шу йил 27 майдаги “Ўзбекистон Республикасида коррупцияга қарши курашиш тизимини янада такомиллаштириш чора-тадбирлари тўғрисида”ги фармонида:\n“Кейинги йилларда мамлакатимизда коррупцияга қарши курашиш соҳасида муҳим ташкилий-ҳуқуқий ислоҳотлар амалга оширилди.\nАҳолининг ҳуқуқий онги ва маданиятини оширишга, жамиятда коррупцияга муросасиз муносабатни шакллантиришга йўналтирилган тизимли чоралар кўрилди…\nШу билан бирга, иқтисодиётни янада ўстириш, халқ фаровонлигини ошириш, мамлакатда инвестиция муҳитини яхшилаш борасидаги стратегик вазифаларни ҳал этиш коррупцияга қарши курашиш соҳасида давлат сиёсатининг самарали амалга оширилишини таъминлаш ҳамда коррупция кўринишларининг сабаб ва шарт-шароитларини бартараф этиш бўйича янги тизимли чоралар кўрилишини тақозо қилмоқда”, деб таъкидланади.\nЖамиятни коррупциядан халос қилиш осон эмас. Демак, мамлакат тақдирига бефарқ бўлмаган ҳар бир фуқаро унга қарши курашиши керак. Бунинг учун юртимизда етарлича ҳуқуқий асос яратиб берилмоқда. Юқоридаги фармон ҳам фикримиз далили.\nМамлакатимизни жадал ривожлантириш учун тадбиркорликка кенг йўл очилиб, инвестиция киритишга катта эътибор бериляпти. Бунинг учун жамиятда қонун устуворлиги таъминланиши, порахўрликни йўқотиш зарур. Фармондан кўзланган мақсад, аввало, инвесторларга қулай бизнес майдони яратиб беришдир.\nФармонда Қорақалпоғистон Республикаси Жўқорғи Кенгеси, вилоятлар ва Тошкент шаҳар ҳамда туман, шаҳар халқ депутатлари кенгашларининг таркибида коррупцияга қарши курашиш комиссияларини ташкил этиш тавсия қилинган. Бу комиссия жойларда коррупцияга қарши курашиш соҳасидаги ишларнинг ҳолатини комплекс ўрганади, мавжуд муаммоларни бартараф этиш чораларини кўради. Комиссия тизимли муаммолар ва коррупциянинг ҳолати тўғрисида Олий Мажлис палаталарининг коррупцияга қарши курашиш ва суд-ҳуқуқ масалалари бўйича қўмиталарига мунтазам ахборот бериб боради, соҳадаги фаолиятни такомиллаштириш борасида таклифлар киритади.\nФармонда давлат хизматчиларининг даромадларини декларация қилиш тизимини босқичма-босқич жорий этиш ҳам белгилаб берилган. Ўз ўрнида давлат хизматчиларининг иш ҳақи етарли даражада бўлиши таъминланади. Даромадлар декларацияси ривожланган мамлакатларда коррупцияга қарши курашишнинг самарали усули ҳисобланади.\nПорахўрликка оид ҳуқуқбузарлик ҳақида хабар қилган шахсларни ишончли ҳимоя қилиш ҳам бу борада самарали натижа беради. Фармонда бу ҳақда ҳам сўз боради. Унга кўра, коррупция билан боғлиқ ҳуқуқбузарликлар тўғрисида хабар берган шахсларни ҳимоя қилишнинг самарали ташкилий-ҳуқуқий механизмлари жорий этилади.\nЛекин фуқаролар орасида ҳуқуқий онг ва маданиятни янада юксалтирмай натижага эришиб бўлмайди. Ҳужжатга кўра, аҳолининг ҳуқуқий онги ва маданиятини янада ошириш, жамиятда коррупцияга нисбатан муросасиз муносабатни кучайтиришга қаратилган ишлар изчил давом эттирилади. Тегишли соҳада коррупцияга имкон яратаётган сабабларни бутунлай йўқотиш давлат органлари ва ташкилотлари раҳбарларининг биринчи даражадаги муҳим вазифаси этиб белгиланди.\n← ЎЗБЕК ВА ТУРКМАН ЁШЛАРИ ДЎСТЛИГИ\nЎз ҳолига ташлаб бўлмайди →


Мамлакатимизда коронавирус инфекцияси билан касалланганлар сони 3355 нафарга етди.\nСоғлиқни сақлаш вазирлигининг хабарига кўра, коронавирус инфекцияси яна 22 нафар кишида аниқланган.\nЯнги касалланиш ҳолатларининг 5 нафари Тошкент шаҳрида, яна 4 нафари Тошкент вилоятида, 2 нафари Карантин марказида, қолган 11 нафари ҳам карантинга олинган фуқаролар орасида аниқланган. Жами касалланганларнинг 16 нафари хориждан кириб келган фуқароларда, қолган 6 нафари эса юртимизда коронавирусга чалинганлар билан мулоқотда бўлиб карантинга олинганлар орасида аниқланган.\n27 май соат 16:30 ҳолатига кўра, Ўзбекистонда коронавирус инфекцияси қайд этилганлар сони 3355 нафарни ташкил этмоқда.


15 декабр 2019, Тошкент вақти: 10:19\nБорис Немцовга қабрига ўрнатилган тош\nМосквада Троекурово қабристонида таниқли сиёсатчи Борис Немцов қабри устига мемориал қабр тоши ўрнатилди. Президент Владимир Путиннинг ашаддий танқидчиси шу йил 27 февраль куни кечаси Кремль олдида отиб кетилган эди.\nПетербурглик ҳайкалтарош Вячеслав Бухаев ясаган улкан тошда битилган Немцов исмида бешта ўқ изи тасвирланган. Қабр тоши мухолифат лидерининг 56-туғилган кунига бағишлаб ўрнатилди.\nНемцовни хотирлаш маросимига йигирмадан зиёд дўстлари ва сафдошлари келди.\n- Борис Немцов, сўзсиз, юксак давлат ва жамоатчилик арбоби эди,- деди РПР-Парнас партияси етакчиси Михаил Касьянов.\nМаълум бўлишича, хотира тоши Немцовнинг дўстлари – Альфред Кох, Игорь Лившиц ва Олег Сисуевлар ташаббуси билан қўйилган.\n- Немцов Россия тарихида қўзғалмас пойдор сифатларга эга одам сифатида ном қолдиради: у ўта ростгўй, чексиз эркин ва сотилмас эди. Шунинг учун уни душманлари жуда ёмон кўришган, ана шу сабабли уни ўлдиришди,- деди Олег Сисуев йиғилганлар олдида.\nАйни пайтда, жума куни Швейцариянинг Базел шаҳрида мухолифат лидери хотирасига “Очиқ Россия” жамияти кўмагида катта концерт дастури ўтказилади. Бу тадбирда “Океан Эльзи”, Андрей Макаревич, Андрей Гаврилов ва бошқалар иштирок этади. Айтиш жойизки, айнан шу концерт Борис Немцовнинг ўлимидан 40 кун ўтиб Москвада маҳаллий ҳукумат босими остида ўтказилмай қолган эди.\nНемцов ўлдирилган Москворецкий кўпригини кўпчилик "Немцов кўприги" деб атайди\nШунингдек, 9 октябрь куни Москвадаги Зверевнинг замонавий санъат марказида кўнгиллилар томонидан уюштирилган “Немцов мост” кўргазмаси очилади. У Борис Немцовнинг ўлдирилган жойидаги кўнгилли шаҳарликлар ва мэрия ўртасидаги хотира жойи учун кураш тўғрисида сўзлаб беради.\nРоссия Президенти Владимир Путиннинг ашаддий танқидчиси Борис Немцов 27 февраль куни кечаси Москвада, Кремль ёнидаги кўприкда отиб кетилган эди.\nМухолифатчини ўлдирганликда гумонланиб чеченистонлик беш киши ҳибсга олинган. Бироқ, тергов ҳанузгача бирор жиддий натижа бергани йўқ.\nАҚШнинг 2015 йилдаги “Озодлик” мукофоти “Владимир Путин даврида Россияда демократия, инсон ҳуқуқлари ва адолатли судлов учун курашига бағишланган умр учун” муносиб топилгани учун Борис Немцовга берилди.


Хоккей бўйича илк Ўзбекистон чемпионатининг ғолиб ва совриндорлари аниқланди - Халқ сўзи\n11:26 17 Апрель 2019 Спорт\nПойтахтимиздаги “Ice City” муз майдони мезбонлик қилган хоккей бўйича биринчи бор ўтказилган Ўзбекистон чемпионатида барча ғолиб ва совриндорлар аниқлаб олинди. Хабар бериб ўтганимиздек, бош соврин учун финалда “Бинокор” ҳамда “Семурғ” жамоалари куч синашди.\nЖамоаларнинг муросасиз кечган қарама-қаршилигида ғолиб номини аниқлаш учун 5 та ўйин керак бўлди. Ҳал қилувчи учрашувда “Семурғ” рақибига ҳеч қандай имконият қолдирмай 4:1 ҳисобида устун келиб, ҳоккей бўйича илк бор ўтказилган Ўзбекистон чемпионатида ғалаба қозонди.\nҲоккей бўйича Ўзбекистон чемпионати. Финал\n“Семурғ” – “Бинокор” 4:1 (сериялар бўйича 3:2)\nТаъкидлаш жоиз, бронза медаллари “Ҳумо” жамоасига насиб этди. Тантанали тақдирлаш маросимида мавсумда ўзини кўрсатган бир қатор ҳоккейчиларга шахсий совринлар топширилди. Унга кўра “Бинокор” аъзоси Жавоҳир Расулов чемпионатнинг энг фойдали ҳоккейчиси бўлди. “Семурғ” ҳужумчиси Сергей Голев эса энг яхши тўпурар ва ҳужумчи деб топилди. Шунингдек, Александр Зокиров (“Бинокор”) энг яхши дарвозабон, Константин Говриленко (“Семурғ”) эса энг яхши ҳимоячи бўлди.


Олимлар шундай рефлектор (қайтаргич)ни моделлаштириш учун компьютер алгоритмини ёзишди. У иншоот ҳажми, Wi-Fi уланиш нуқталари ва сигнал йўналишларини аниқлаб олиш имконини беради. Ушбу созламалар асосида технология ярим соат ичида рефлектор учун оптимал шаклни ҳисоблаб чиқади. Шундан сўнг, уни 3D-принтерда чоп этиш мумкин бўлади.\n"Симсиз қайтаргич фойдаланувчи созламалари асосида чоп этилади ва 35 долларга тушади. Шу билан қурилма 1000 долларлик антеннани бозордан сиқиб чиқариши мумкин", — дейди Дартмут коллежи доценти Ся Чжу.\nҚайтаргич технологияси сигнални кераксиз жойларда 10 децибелгача пасайтириш мумкинлигини исботлади. Бундан ташқари керакли жойдаги сигнал кучи 6 децибелгача кучаяди. Шу билан бирга, у сигнални тарқатишни камайтиради ва бузиб киришнинг олдини олади.


Тошкент шаҳрида “Сиёсий партиялар ва сайловлар: халқаро амалиёт ва Ўзбекистон тажрибаси” мавзуида халқаро давра суҳбати бўлиб ўтди.\nМазкур тадбир Фуқаролик жамияти шаклланишини мониторинг қилиш мустақил институти томонидан Марказий сайлов комиссияси ҳамда бошқа бир қатор ҳамкор ташкилотлар билан биргаликда уюштирилди.\nУшбу анжуман Ўзбекистон Республикаси Олий Мажлиси ҳамда халқ депутатлари вилоят, туман ва шаҳар Кенгашларига бўлажак сайловлар учун сайлов кампанияси бошланган дастлабки кунларда ўтказилгани билан алоҳида аҳамиятга эгадир. Шуни қайд этиш керакки, бу жараён мамлакатимизни демократик ривожлантиришнинг янги босқичида, ижтимоий-иқтисодий ислоҳотлар янада чуқурлашган ҳамда фуқаролик жамиятининг роли ошган бир шароитда ўтмоқда.\nПарламентга сайловлар бўйича асосий сиёсий воқеликка тайёргарлик эълон қилинганидан сўнг барча сиёсий партиялар сайловларда қатнашиш истагини билдирди. Ҳозирги кунда сиёсий партияларнинг сайловларда иштирокини қўллаб-қувватлаб имзо тўпланмоқда.\nДавра суҳбатида Ўзбекистон Республикаси Олий Мажлиси Қонунчилик палатаси депутатлари, Марказий сайлов комиссияси аъзолари, етакчи илмий тадқиқот ва ўқув муассасалари, сиёсий партиялар, жамоат ташкилотлари вакиллари ҳамда Франция, Германия, АҚШ, Корея Республикаси ва бошқа мамлакатлардан келган олимлар ҳамда экспертлар, ЕХҲТ, ЮНЕСКО, Миллий демократия институти, Фридрих Эберт номидаги фонд вакиллари қатнашди.\nТаъкидланганидек, сиёсий партиялар фуқароларни ўзаро бирлаштиришнинг ўзига хос ноёб шакли бўлиб, уларнинг асосий вазифалари давлат бошқарувида иштирок этиш ҳамда сайловларда номзодларни илгари суриш орқали фуқароларнинг сиёсий иродасини ифодалашдир.\nБунда сиёсий партиялар фуқароларнинг сиёсий ҳаётда фаол қатнашишининг муҳим воситаси сифатида электоратнинг хабардорлигини ва фаоллигини оширишда ўзига хос ўрин тутади.\nДавра суҳбатида сиёсий партияларнинг давлат ҳокимияти вакиллик органларига сайловларда иштирок этиши борасидаги умумэътироф этилган нормалар кўриб чиқилди ҳамда анжуман қатнашчилари сайлов қонунчилигини ривожлантириш ва сиёсий партияларнинг сайлов жараёнларидаги иштирокини кенгайтириш бўйича Ўзбекистон тажрибаси билан батафсил таништирилди. Тадбирда таъкидланганидек, сўнгги йилларда юртимизда юксак демократик талабларга тўла жавоб берадиган замонавий сайлов тизими яратилди. Сайловларнинг самарали, умумэътироф этилган халқаро норма ва принципларга мос келадиган, фуқаролар ўз хоҳиш-иродаларини билдириш эркинлиги кафолатларини, ҳар кимнинг давлат ҳокимияти вакиллик органларига сайлаш ва сайланиш ҳуқуқини таъминлайдиган норматив-ҳуқуқий базаси шакллантирилди.\n2010 йилда қабул қилинган Мамлакатимизда демократик ислоҳотларни янада чуқурлаштириш ва фуқаролик жамиятини ривожлантириш концепцияси сайлов ҳуқуқини янада ривожлантиришда муҳим омил бўлди. Ушбу дастуриламал ҳужжат асосида сайлов қонунчилигига фуқаролар сайлов ҳуқуқини янада тўлиқроқ таъминлашга доир қатор ўзгартиш ва қўшимчалар киритилди. Охирги киритилган тузатишларга мувофиқ, фаолиятининг асосий принциплари мустақиллик, қонунийлик, коллегиаллик, ошкоралик ва адолатлиликдан иборат бўлган Ўзбекистон Республикаси Марказий сайлов комиссиясига конституциявий мақом берилди.\nАнжуманда сиёсий партиялар фуқароларнинг ижтимоий-сиёсий фаоллигини оширишда, давлат ҳокимияти вакиллик органларига сайловлар ўтказишда, марказ ва жойларда давлат ҳокимияти органларини шакллантиришда фуқароларнинг ўз хоҳиш-истагини эркин ифодалашининг муҳим воситасига айланиб бораётгани хусусида алоҳида сўз юритилди.\nАйтиш жоизки, мустақиллик йилларида юртимизда умумэътироф этилган халқаро принцип ва нормаларга тўла мос келадиган сиёсий партиялар фаолияти, уларнинг сайловларда қатнашишининг ҳуқуқий асоси яратилди. Булар, аввало, мамлакатимиз Конституцияси, “Сиёсий партиялар тўғрисида”ги, “Сиёсий партияларни молиялаштириш тўғрисида”ги қонунлар ҳамда “Давлат бошқарувини янгилаш ва янада демократлаштириш ҳамда мамлакатни модернизация қилишда сиёсий партияларнинг ролини кучайтириш тўғрисида”ги Конституциявий қонун ва бошқа қонун ҳужжатларидир.\nМамлакатда кўппартиявийлик, сиёсий плюрализм ривожланиши учун қонунчиликда барча шарт-шароит яратилган. Ўзбекистон қонунчилигида сиёсий партиялар фаолияти эркинлиги кафолатлари мустаҳкамланган бўлиб, уларнинг ишига аралашиш ман этилади. Сиёсий партиялар парламентнинг қуйи палатасига ўтказилган сайловлар натижасида керакли депутатлик ўрнини қўлга киритганларидан сўнг ўзининг устав фаолиятини амалга ошириш учун давлат маблағлари ҳисобидан молиялаштириш ҳуқуқига эгадирлар. Сaйлoв тўғрисидaги қoнун ҳужжaтлaригa сиёсий пaртиянинг “вaкoлaтли вaкили” дeгaн янги институт киритилди ҳамда унгa имзo вaрaқaлaрининг тўғри тўлдирилишини тeкширишдa, сaйлoв учaсткaлaридa oвoзлaрни сaнaб чиқишдa иштирoк этиш ҳуқуқи бeрилди.\nМамлакат парламентининг қуйи палатасига ўтказилган сайловда энг кўп депутатлик ўрнини қўлга киритган сиёсий партия Бoш вaзир нoмзoдини таклиф қилиш ва уни лавозимидан озод қилиш ташаббусини илгари суриш ҳуқуқига эга бўлади. Шунингдек, қонунчиликда вилоятлар ва Тошкент шаҳри ҳокимларини тайинлашда тегишли халқ депутатлари Кенгашларидаги партия гуруҳлари билан маслаҳатлашувлар ўтказилиши лозимлиги тўғрисидаги норма белгилаб қўйилган.\n2012 йилда сайлов қонунчилигига сайловолди ташвиқотини ўтказишда дeпутaтликкa нoмзoдлaр вa сиёсий пaртиялaргa тeнг шaрoитлaр ярaтиш мexaнизмлaрининг сaмaрaдoрлигини oширишгa қaрaтилгaн ўзгартишлар киритилди. Хусусан, “сайловолди ташвиқоти” тушунчаси, бундaй тaшвиқoтни oлиб бoриш шaртлaри, турлaри, руxсaт этилгaн шaкл ҳaмдa усуллaри қoнунчиликда мустаҳкамланди.\nДавра суҳбати иштирокчилари Фуқаролик жамияти шаклланишини мониторинг қилиш мустақил институти томонидан ўтказилган тадқиқот натижалари билан танишиб, унга асосан, давлат ҳокимияти вакиллик органларига ўтказилган сайловларнинг барча босқичларида партиялараро рақобат кучайганини эътироф этишди. Хусусан, халқ депутатлари маҳаллий Кенгашларида бўшаб қолган депутатлик ўринларига ўтказилган сайловлар таҳлилига кўра, сиёсий партиялар томонидан депутатликка номзод кўрсатиш даражаси ошган. Депутатликка номзодларнинг сайловолди ташвиқотини олиб боришда ҳам партиялар фаоллиги ортган. Шунингдек, сиёсий партиялар томонидан ўз кузатувчилари ҳамда ваколатли вакилларининг қарийб барча сайлов участкаларида бўлиши таъминланган. Кенг тушунтириш ишларининг олиб борилгани, электорат, жойлардаги давлат ҳокимияти органлари билан изчил ҳамкорлик алоқалари ўрнатилгани фуқаролар фаоллигининг ўсишига, сиёсий маданият ва ҳуқуқий онгнинг юксалишига хизмат қилди.\nТадбирда хорижлик экспертлар ўз мамлакатларида сиёсий партияларнинг сайлов жараёнидаги иштироки бўйича тўпланган тажриба ҳақида сўзлаб беришди. Хусусан, Жанубий Кореяда сиёсий партиялар фаолиятининг ўзига хос жиҳатлари ва уларнинг давлат бошқарувидаги иштироки, Германияда сайлов жараёнларида сиёсий партиялар иштирокининг ҳуқуқий механизмлари, Францияда фуқаролик жамияти институтларининг мазкур сиёсий жараёндаги роли ҳамда сиёсий партияларнинг сайлов кампаниясидаги иштирокига оид АҚШ тажрибаси, бугунги кунда сайлов жараёнларида замонавий ахборот-коммуникация технологияларидан фойдаланиш масалалари хусусида маърузалар тингланди.\nДавра суҳбатида сайлов кампаниясида оммавий ахборот воситаларининг ролига алоҳида урғу берилди. Ўзбекистондаги сиёсий партияларнинг сайловолди ташвиқотининг турли шакл ва усуллари тақдим қилинди, оммавий ахборот воситалари сайловолди ташвиқотини олиб боришда сиёсий партияларга тенг имконият яратиб бериши масалалари муҳокама этилди.\nХалқаро давра суҳбати амалий мулоқот, қизғин мунозаралар ва ўзаро фикр алмашиш руҳида ўтди. Тадбир якунида тегишли тавсиялар ишлаб чиқилди.\nСўз — давра суҳбати иштирокчиларига\n— Бугун Ўзбекистон мамлакат ижтимоий-сиёсий ҳаётидаги муҳим синовга ҳозирлик кўрмоқда. Зеро, сайловлар демократиянинг негизи ҳисобланади. У мамлакат эртага қандай тараққиёт йўлидан боришини белгилаб беради. Ўзбекистон Республикаси Президенти Ислом Каримов ўтган йили декабрь ойида ўз маърузасида ижтимоий-сиёсий ва иқтисодий тараққиётнинг аниқ устувор йўналишларини белгилаб олишда сиёсий партиялар ролини кескин кучайтириш демократик ислоҳотларни изчил амалга оширишнинг энг муҳим омилига айланмоғи зарурлигини алоҳида таъкидлаган эди. Мамлакатингиз сиёсий партиялари фаолияти тобора кенгайиб, сайлов кампаниясига фаол киришгани қувонарли ҳолдир.\nМиллий демократия институтининг Ўзбекистондаги филиали раҳбари (АҚШ):\n— Ўзбекистонда изчил демократик янгиланишлар кечаётганлигидан яхши хабардорман. Сиёсий партияларнинг ижтимоий-иқтисодий, сиёсий ислоҳотлардаги иштироки тобора юксалмоқда. Муҳими, улар жамиятни янада ривожлантириш бўйича турли фикр ва стратегияга эга. Сиёсий партиялар мамлакат фуқароларини умумий мақсадлар атрофида бирлаштириб, уларнинг ҳуқуқ ва манфаатларини илгари сураяпти. Давлат ҳамда жамият ўртасида кўприк вазифасини бажариш орқали қонунчилик ҳокимиятида борган сари мустаҳкам позицияни эгаллаб, жамиятдаги муносабатларни тартибга солишга қаратилган қонунларни қабул қилишда фаол қатнашмоқдалар.\nЕвропада прогнозлаштириш ва хавфсизлик институти президенти (Франция):\n— Марказий сайлов комиссиясига конституциявий мақомнинг берилиши, унинг мустақиллиги асосий принцип сифатида белгилаб қўйилгани мамлакатингизнинг жадал демократик тараққиётида муҳим аҳамиятга эга. Зотан, Марказий сайлов комиссияси мустақиллиги адолатли сайловлар кафолатидир. Бу ерда, шак-шубҳасиз, Марказий сайлов комиссиясининг сайловчилар, сиёсий партиялар ва фуқаролик жамияти институтлари, парламент палаталари билан ҳамкорлиги жуда муҳим саналади.\nЧой Жун ЁНГ,\nИнха университети профессори (Жанубий Корея):\n— Демократия йўлидан ривожланаётган мамлакат учун аҳолининг ҳуқуқий ва сиёсий маданиятини юксалтириш долзарб аҳамиятга эга. Юртингизда мазкур йўналишда кенг кўламли ишлар олиб борилаётгани айни муддаодир. Бу мамлакатингиздаги сиёсий ислоҳотларни ва ўзгаришларни амалга оширишда жуда ҳам муҳим. Корея Республикаси тажрибасидан келиб чиқиб айтишим мумкинки, сиёсий партияларга электоратнинг ишончи бўлмаса, ўзаро алоқа яхши йўлга қўйилмаса, кутилган натижага эришилмайди. Бугун юртингизда сиёсий плюрализмни ривожлантириш, сиёсий партияларнинг сайловларда иштироки бўйича батафсил маълумот олдим. Ўзаро фикр алмашинуви чоғида билдирилган мулоҳазалар эса демократияни янада ривожлантириш нуқтаи назаридан алоҳида аҳамиятлидир.


Мамлакатимизда, 500 та кўл мавжуд. Улардан самарали фойдаланиш, экологик барқарорлигини таъминлаш масаласига алоҳида эътибор қаратилмоқда. Натижада бундай ҳудудлар экотизими тубдан яхшиланиб, ноёб турларнинг табиий кўпайиши учун қулай муҳит юзага келмоқда. Тузкон, Арнасой ва Айдаркўлдан таркиб топган “Айдар — Арнасой” кўллар тизими булар -орасида энг йириги ҳисобланади.\n— Айдаркўлнинг пайдо бўлганидан буён кўп вақт ўтгани йўқ, — дейди Жиззах вилояти табиатни муҳофаза қилиш қўмитаси бўлим бошлиғи Анвар Қувондиқов. — 1969 йилгача унинг ўрни кичик-кичик шўр кўллардан иборат эди, холос. 1968-1969 йилларда ёғингарчиликнинг кўп бўлиши туфайли Сирдарё оқимининг бир қисми Чордара сув омбори ва Арнасой орқали Айдар ботиғига оқизилган. Шу тариқа табиатнинг камёб ҳодисаси рўй беради: саҳро қўйнида улкан кўл ҳосил бўлади.\nАйдаркўлнинг бир томони Шарқий Қизилқум чўли, яна бир тарафи Нурота тизма тоғлари билан туташиб кетган. Майдони 3702 квадрат километр, узунлиги 350 километрдан ортиқ. Кенглиги 40 километрга тенг. Ўртача чуқурлиги 10 — 12 метр, энг чуқур жойлари 26 — 30, ҳатто 45 метргача ҳам боради. Шу боис табиат ошуфталари унга “Қизилқум бағридаги жавоҳир” дея таъриф беришади. Кўлнинг қиммати шундаки, у Жиззах ва Навоий вилоятлари биохилмахиллигини асраш, ҳайвонот, наботот ва қушлар дунёсини сақлаш, уларнинг эмин-эркин кўпайиши учун қулай табиий муҳитни вужудга келтирган.\nКўллар тизими бугунги кунда Жиззах вилоятидаги Оқбулоқ, Сангзор дарёсининг Қийли ва Арнасойга қуйилаётган Марказий Мирзачўл ташламаси оқими ҳисобига тўйинади.\nБу ернинг ўсимлик дунёси ҳам ўзига хос бўлиб, наботот оламининг 300 тури, шу жумладан, сув ўтларининг 25 тури рўйхатга олинган. Кўллар қирғоқлари қуюқ тўқайзорлар билан қоплангани унга янада мафтункорлик бахш этиб турибди.\nТўқайлар ташқи омиллар ҳисобига ўзгарувчан хусусиятга эга. Яъни сув тошқини йилларида улар сув остида қолиши ёки кўл суви ортга чекинган пайтларда тўқай майдонлари қирғоқ томон силжишини кузатиш мумкин. Бу ерда учрайдиган -туронғил, шумтол, жийда, юлғун, тол, оқ ва қора жинғил, саксовул, шўражриқ, қамиш, янтоқ, ширинмия, илончирмовиқ, печак, жинжак, оқбош каби бута ва дарахтларнинг аксарияти шўрланган шароитда ўсишга мослашган.\n“Айдар — Арнасой” кўллар тизими ноёб қушларни кўпайтиришда беқиёс аҳамиятга эга. Масалан, юртимизда қушларнинг 463 тури учраса, шундан 280 тури Айдаркўл атрофида ин қуриб, полапон очади. Улар орасида Ўзбекистон Республикаси Қизил китобига киритилган қушларнинг кўплиги, айниқса, қувонарлидир. Жингалак ва пушти сақоқуш, қорабузов, кичик оққўтон, вишилдоқ оққуш, олақанот шулар жумласидандир. Ҳовза экотизимини яхшилаш, ҳайвонот ва ўсимлик дунёсининг -эндемик турларини сақлаб қолиш бўйича олиб борилаётган кенг кўламли ишларнинг аҳамияти инобатга олиниб, 2008 йили “Айдар — Арнасой” кўллар тизимига Рамсар конвенция котибияти томонидан Халқаро муҳофаза этиладиган кўллар мақоми берилгани эътиборга моликдир.\nБу ернинг бой ўсимлик дунёси, ранг-баранг ҳайвонот олами табиат шайдоларини ўзига оҳанрабодек тортиб келади. Сув бўйида мароқли ҳордиқ чиқариш эса кўлнинг туристик имкониятлари истиқболли эканлигини кўрсатмоқда. Шунинг учун вилоят ҳокимлиги саъй-ҳаракати билан ушбу ҳудудда экотуризмни ривожлантириш учун 2,2 миллиард сўмлик бешта лойиҳа амалга оширилаётир. Унга кўра, хорижий ва маҳаллий сайёҳларни қабул қилишга мўлжалланган 150 ўринли бешта маскан бунёд этилади. Балиқ овлаш, сув ҳавзаларига саёҳат, орнитологик туризм каби йўналишлар бўйича хизмат кўрсатиш йўлга қўйилади. Замонавий кемпинглар ва миллий ўтовларда мазмунли ҳордиқ чиқариш, туя ва отда сайр қилиш, қимрон тайёрлаш жараёнига гувоҳ бўлиш ва унинг ажабтовур мазасини татиб кўриш сайёҳларда унутилмас таассурот қолдириши, табиий.\nБундан ташқари, вилоятда 2016 — 2019 йилларда умумий қиймати 15,4 миллиард сўмлик 32 та туризм иншооти бунёд этилиши кўзда тутилган. Ана шу изланишлар натижасида 205 та иш ўрни яратилади. Бу Жиззах вилоятини яқин йиллар ичида йирик сайёҳлик марказларидан бирига айлантириш мақсадида олиб борилаётган саъй-ҳаракатлардир. Зотан, экотуризмнинг -ривожи табиий ресурслардан оқилона фойдаланиш орқали ҳордиқ чиқаришга бўлган эстетик эҳтиёжларни қондирибгина қолмасдан, балки борлиқни борлигича асраб, уни келгуси авлодга безавол мерос қолдиришга мустаҳкам замин яратади.\nМазкур рукндаги бошқа мақолалар: « Таъсирчан жамоатчилик назорати — бош мезон\tАдолат устун бўлган юртда файзу барака бўлади »


ЎзА - Хитой АҚШ билан савдо музокараларини бекор қилди\n24.09.2018 17:29:21 Чоп этиш версияси\nХитой АҚШ билан савдо музокараларини бекор қилди\nИкки давлат ўртасида янги импорт божлари киритилиши муносабати билан Хитой АҚШ билан савдо музокараларини бекор қилди. Бу ҳақда РИА Новости "The Wall Street Journal" нашрига асосланиб маълум қилди.\nХитой АҚШнинг бу тактикасини қўллаб-қувватламайди. Пекин музокараларни бекор қилган ҳолда, босим остидаги музокаралардан воз кечиш позициясида қолди.\nШу ўринда, Хитой Вашингтон билан янги музокараларни келаси ойдан бошлаш имкониятини очиқ қолдирди, дейилади хабарда.\nБир ҳафта олдин АҚШ Президенти Дональд Трамп Хитойдан 200 миллиард долларлик товарларга 10 фоиз божларни киритишини маълум қилганди. Ушбу қарор 24 сентябрдан кучга кирди. 1 январдан эса бу тарифлар 25 фоизгача кўтарилади. Хитой ўз ўрнида 24 сентябрдан АҚШга нисбатан янги импорт божларини киритди. Энди 5,2 мингдан ортиқ жами ҳажми 60 миллиард долларлик АҚШ товарларидан импорт божлари ундирилади.\nХитой ва АҚШ ўртасида савдо уруши шу йил 6 июлдан бошланди. Ўша вақтда икки давлат орасида ўзаро божларни кўтариш чоралари кучга кирди. АҚШ Хитойнинг 818 номдаги йилига жами ҳажми 34 миллиард долларлик товарларга 25 фоизлик божларни жорий этди. Хитой бунга қарши шу куннинг ўзида АҚШнинг шу миқдордаги товарларига 25 фоиз божларни киритди.\nАвгуст ойида эса АҚШ Хитойнинг 16 миллиард долларлик товарларига 25 фоиз божни жорий этди. Шундан сўнг, Хитой худди шу чоралар билан жавоб қайтарди. Икки давлат савдо-сотиқ соҳасидаги номутаносиблик бўйича АҚШда норозиликни келтириб чиқармоқда. Вашингтон ҳисобига кўра, Хитой фойдасига 500 миллиард доллар ўтиб кетмоқда.


Қозоғистон ташкилотнинг муҳим аъзоси бўлиб қолади – ЕХҲТ раҳбари\nNUR-SULTAN. Кazinform - ЕХҲТ Қозоғистон билан ҳамкорликни юқори баҳолайди. Бу ҳақда ЕХҲТ раиси, Польша Республикаси Ташқи ишлар вазири Збигнев Рау маълум қилди, дея хабар беради Kazinform мухбири.\nЕХҲТ: Барқарор ривожланиш мақсадларига эришишда парламентларнинг роли муҳокама қилинди\nNUR-SULTAN. Кazinform - ЕХҲТ Парламент Ассамблеяси Қозоғистон Парламенти Сенати раиси ўринбосари Асқар Шакиров ташаббуси билан «ЕХҲТ ҳудудида Барқарор ривожланиш мақсадларига эришиш: Парламент истиқболлари» мавзусида веб-мулоқот ташаббуси билан чиқди, деб хабар беради Kazinform.\nҚР сенаторлари ЕХҲТ мажлисларида иштирок этдилар\nNUR-SULTAN. Kazinform - Қозоғистон Парламенти Сенати делегацияси Вена шаҳрида бўлиб ўтган Европада Хавфсизлик ва Ҳамкорлик Ташкилоти Парламент Ассамблеясининг қишки сессиясида иштирок этди, дея хабар беради Кazinform юқори палата матбуот хизматига таяниб.


Ота-оналар қизлари вояга етгач уни турмушга беришда ҳар хил йўлни тутишади. Баъзи бировлар қизларининг розилиги билан уни турмушга берсалар, айрим кишилар эса қиздан изн олишга унчалик ҳам эътибор бермайдилар.\nАслида, қиз болани турмушга беришда унинг изнига қараш керакми?\nҲа, қиз бола вояга етгач унинг розилигига-изнига қараш керак. Ислом динида қиз болани розилигини, изнини олмасдан, уни мажбурлаб эрга бериш мумкин эмас. Ҳар бир мўмин-мусулмон қизининг розилигини, изнини олиб сўнгра уни турмушга узатади. Вояга етган қиз боланинг розилигини, изнини олиб турмушга бериш ҳақида Пайғамбаримиз соллаллоҳу алайҳи васаллам бундай деганлар: “Жувон (aввaл турмуш кўрган aёл) ўзи билан маслаҳат қилинмагунча турмушга берилмайди. Бoкирa қизни эса унинг изни-рoзилиги олинмагунча турмушга берилмайди”. Сaҳoбaлaр: “Ё Расулуллоҳ, унинг рoзилиги қaндaй (билинади)?” деб сўрашди. “Сукут сaқлaши (розилигидир)”, дeдилaр (Муттафақун алайҳ).\nАлбатта, ота-онанинг розилиги ва қиз боланинг изни билан қурилган оила энг бахтли оилалардан бўлади, иншааллоҳ. Аллоҳ таоло ўғил-қизларимизнинг икки дунёда саодатли бўлишларини насиб этсин!\nҚашқадарё вилоятдаги вакиллик ходими.\n422 марта ўқилди\nДругие материалы в этой категории: « Ўзбекистон сўзи жаҳон ҳамжамиятининг доимий нигоҳида\tБуюк келажак бунёдкорлари »


ЧИПТАКОВУШ Ҳикоя - “Китоб дунёси” газетаси сайти\n1293 марта кўрилган.\nИ.А.БУНИН, рус адиби\nМана, беш кундирки, бўрон тинмаётганди. Бутун қишлоқ қор билан қопланган, совуқ ҳукмрон уйда оғир хасталикка чалинган, истимада дам алаҳсираб, дам йиғлаб қандайдир қизил чиптаковушлар беришларини тинмай сўрарди. Унинг ёнидан силжимай қўрқувда ўтирган онаси ожизлигидан аччиқ кўз ёшлар тўкарди. Нима қилмоқ керак, қандай ёрдам берса бўлади? Эри сафарда, отларининг ҳам шашти паст. Касалхонагача ўттиз чақирим йўл, бундай ҳавода ҳеч қайси шифокор йўлга чиқмайди.\nДаҳлиз эшиги тақиллади. Нефед ўтин олиб кириб, уни полга ташлади. Сўнг қўлларини ишқалаб, ҳовурида пуфлар, иситар экан, ичкари уй эшигини очиб мўралади:\n— Хоним, аҳволи қалай?\n— Эй, Нефедушка! Яшаб кетишга ишонолмай қолдим. Лекин аллақандай қизил чиптаковушлар сўраётгади, холос...\n— Чиптаковушлар? Қандай ковушлар экан?\n— Худо билади! Алаҳсираяпти чоғи, олов мисол ёняпти.\nНефед телпагини қўлига олиб қоққанича ўйланиб қолди. Телпаги, соқоллари, эски пўстини, йиртилиб кетган кигиз этиклари — барчаси қор билан қопланган ва музлаёзганди... Тўсатдан у ишонч билан:\n— Демак, олиб келиш керак. Шуни хоҳлаяптими, уни олиб келиш лозим, — деди.\n— Новоселкага, дўконга бориб қизил бўёқ билан билинтирмай бўяш мумкин.\n— Вой Худо! Новоселкагача олти чақирим йўл-ку! Бундай ҳавода қандай етиб оласан?\nУ бироз ўйланди.\n— Йўқ, бораман. Ҳечқиси йўқ, бораман. От билан боришга ишонч йўғ-у, пиёда етиб оларман.\nШундай деб у эшикни ёпди. Ошхонада эса пўстини устидан чакмон кийиб, белини маҳкам боғлаб, қўлига хипчинни олди-да, ташқарига чиқди. У қорнинг уюмига бота-бота ҳовлидан ўтди, дарвозагача келиб, ҳамон қутураётган оқ денгиз қаърига шўнғиди.\nУйдагилар овқатланишди, шом бўлди, кеч бўлди. Нефед эса йўқ эди. Агар Худо етказган бўлса, тунаш учун қолгандир, деб ўйлашди. Бундай ҳавода қайтиб келиш амримаҳол. У эртага тушдан кейингина келиши мумкин. Унинг йўқлиги тунни янада қўрқинчли тус олдирди. Бутун ҳовлидагиларни далада, қорли бўрон ва зулмат тубида нима бўлаётгани тўғрисидаги ўй қўрқитар эди. Шам қалтирабгина хира нур сочарди. Она уни пастга олиб қўйди. Бола сояда ётар, аммо девор унинг кўзига оловдай кўринган. ўалати ва тасвирлаб бўлмас даражада ажойиб ва бешафқат кўриниш ҳосил қилганди. Гоҳида у худди ўзига келгандай бўлар, аммо шу заҳоти аччиқ кўз ёшлари билан қизил чиптаковушлар беришларини сўрарди.\n— Ойижон, беринг! Жон ая, сиздан нима кетади.\nШунда она тиззаларига чўккалаб, кўкрагига қўлларини уриб:\n— Эй Худо, ёрдам бер! Эй Оллоҳ, ўзинг бизни қўлла! — деб нола қилди.\nНиҳоят, тонг отганида деразадан ҳувиллаш ва гумбурлашлар орасида кимдир келгандай эди. Кимларнингдир овозлари, сўнг ойнанинг ваҳимали тақиллаши эшитилгандек бўлди.\nКелганлар қор билан қопланган, чалқанчасига ётганча, музлаб қолган Нефеднинг мурдасини олиб келишган Новоселка аҳолиси эди. Улар шаҳардан қайтаётиб, тунда адашиб, тонгда эса аллақандай далаларга йиқилишиб, отлари билан даҳшатли қалин қорга чўкиб, ўзини йўқотар даражада туришган бир паллада, қор орасидан чиқиб турган кигиз этикли кимнингдир оёғини кўриб қолишди. Қорни очиб қарашса, таниш одам мурдаси.\nФақат шундагина бу далалар Протасов қўрғончаси тасарруфидалиги ва уйлари икки қадам наридаги тоғлар ёнбағрида эканини билиб балою қазодан қутулиб қолишганди.\nНефеднинг ички чўнтагида эса, янги чиптаковушлар ва анилинли қизил бўёқ бор эди.\nРус тилидан Ҳадича ОДИЛОВА таржимаси.


Қозоғистон ва Ўзбекистон президентлари Тошкентда ҳамкорликни муҳокама қилдилар\nТОШКЕНТ – Қозоғистон президенти Қосим Жўмарт Тўқаев якшанба-душанба (14-15 апрель) кунлари Тошкентга давлат ташрифи асносида ўзбекистонлик ҳамкасби Шавкат Мирзиёев билан учрашиб, қозоқ-ўзбек муносабатлари ва минтақавий ҳамкорлик масалаларини муҳокама қилди, деб хабар беради Казинформ.\nПрезидентлар ўзаро манфаатли ва истиқболли минтақавий ва халқаро масалалар ҳамда икки мамлакат ўртасидаги ҳамкорликни янада мустаҳкамлаш чораларини муҳокама қилдилар, дейилади қўшма баёнотда.\nМирзиёев Қозоғистоннинг икки мамлакат ўртасидаги ўзаро қардошлик алоқаларини мустаҳкамлаш ва стратегик шериклик, жумладан, Марказий Осиёда тинчлик, барқарорлик ва хавфсизликни таъминлаш борасидаги ролини алоҳида таъкидлади.\nТомонлар икки давлат ўртасида 2017-2019 йиллар учун Иқтисодий ҳамкорлик стратегиясини амалга ошириш бу каби ҳамкорликни мустаҳкамлашга ёрдам беришини тасдиқладилар.\nМирзиёев Қозоғистоннинг 2017-2018 йилларда БМТ Хавфсизлик Кенгаши аъзоси сифатида Марказий Осиё мамлакатлари умумий манфаатларини илгари суриш борасидаги саъй-ҳаракатларини алоҳида таъкидлади.\nТомонлар мудофаа, фазовий тадқиқотлар, илм-фан, таълим, маданият, туризм ва спорт каби соҳаларда ҳамкорликни ривожлантиришга келишиб олдилар.\nТўқаев Мирзиёев ва Ўзбекистон халқига меҳмондўстлик учун миннатдорчилик билдирар экан, президентни Қозоғистонга таклиф қилди.


Бу ҳафтада совуқ об-ҳаво кучаяди – Olimpiya shon shuhrati muzeyi\nКеча шимолий ҳудудларга, бугун Ўзбекистон ҳудудининг катта қисмига Волга бўйи ҳудудларидан нам ва совуқ ҳаво кириб келди. Республика бўйича баъзи жойларда ёмғир ёғади, айрим жойларда қорга айланиши мумкин. Тоғли ҳудудларда кучли бўлиши мумкин.\nҚорақалпоғистонда, Хоразм вилоятида ва Фарғона водийси вилоятларида ёғингарчилик кутилмайди. Шамол тезлиги 15-20 м/с гача кучайиши мумкин. Кундуз кунги ҳаво ҳарорати 7-9 даража илиқ, шимолда 2 даража совуқ-3 даража илиқ атрофида бўлади.\n14 декабрда циклон таъсири сақланиб туради, Бухоро, Навоий вилоятларида кечаси ва эрталаб, республиканинг қолган ҳудудларида кун давомида баъзи жойларда ёғингарчилик (ёмғир, қор) бўлади. Республиканинг шимолида ёғингарчилик кутилмайди. Ҳаво ҳарорати кечаси 1-3 даража совуққача, кундузи 3-5 даража илиқгача, республиканинг шимолида 7-12 даража совуқгача, кундузи 1-6 даража совуқгача пасаяди, ўртача кўп йиллик қийматлардан 4-6 даражага паст бўлади.\n15 декабрда республика бўйича ёғингарчиликсиз об-ҳаво кутилмоқда, фақат Фарғона водийси вилоятларида бироз қор ёғиши мумкин. Антициклоннинг совуқ периферияси таъсири ҳисобига кечаси ҳаво ҳарорати 4-6 даража совуққача пасаяди, кундузи 3-5 даража илиқ атрофида сақланиб туради.\n16-17 декабрь кунларида антициклон таъсири аста-секин заифлашади, ёғингарчилик кутилмайди. Ҳаво ҳарорати кечалари 0-3 даража совуқни ташкил этади, кундуз кунлари 7-10 даража илиққача аста-секин кўтарилади.


Сирдарё: субвенция олувчи ҳудуддан иқтисодий барқарор вилоятга айланиш остонасида\nВиртуал қабулхона Боғланиш 10 Март 2017\tСирдарё: субвенция олувчи ҳудуддан иқтисодий барқарор вилоятга айланиш остонасида\nБугун ислоҳотларнинг янги босқичидамиз. Ўзгаришлар суръати юксак, янгиланишлар кўлами кенг. Булардан кўзланган мақсад эса аниқ ва қатъий: одамларимизни рози қилиш, уларнинг эртанги кунга ишончини мустаҳкамлаш, онгу тафаккури, ён-атрофдаги воқеа-ҳодисаларга муносабатини ўзгартириш, Ватанга дахлдорлик ҳиссини ошириш... Шундай экан, энди эскича ишлаш, эскича ҳаёт кечиришга ҳаққимиз йўқ. “Бизга шу ҳам бўлаверади”, деган тушунча ўз умрини ўтаб бўлди. Республикамиз ҳудудлари тараққиёти, аҳоли турмуш даражаси ҳамда сифатини юксалтириш йўлида учраётган айрим камчилик ва муаммоларга тезкор, адолатли ҳамда самарали ечим топиш вақти келди.\nҲозирги кунда давлатимиз томонидан олиб борилаётган кенг кўламли янгиланишлар замирида ана шундай эзгу мақсад мужассамдир. Халқ билан мулоқот ва инсон манфаатлари йили доирасида Сирдарё вилоятида ҳам бошланган хайрли ишларнинг амалий натижалари билан танишиб, бунга такрор ва такрор ишонч ҳосил қилаяпмиз.\nМаълумки, мазкур воҳа яқин-яқингача республика бюджетидан субвенция олувчи вилоятлар қаторига кирар эди. Бинобарин, Президентимиз Шавкат Мирзиёев сайловолди дастурида мамлакатимиз ҳудудларини комплекс ҳамда изчил ривожлантириш, ижтимоий-иқтисодий тараққиёти ва саноат салоҳияти ўсишини таъминлаш масаласига тўхталар экан, бу борада Сирдарёда амалга оширилиши зарур бўлган ишларга ҳам алоҳида эътибор қаратганди. Хўш, ўтган давр мобайнида мазкур вилоятда қандай ўзгаришлар рўй берди? -Ислоҳотлар халқимиз, ҳар бир фуқарога қандай наф етказмоқда, унинг дастурхонида, кундалик ҳаётида қай даражада акс этаяпти? Буни билиш учун “Мирзачўл марвариди”га ташриф буюриб, оддий одамлар билан суҳбатлашишнинг ўзи кифоя.\n— Йил хосиятли бошланди, — дейди Оқолтин туманининг Тошкент маҳалласида яшовчи меҳнат фахрийси Абдумажид Умаров. — Биласизми, нимага бундай деяпман? Чунки янги йил кириб келиши билан воҳамизда бунёдкорлик, ободончилик ишларига -янгича суръат кириб, айни пайтда тобора қизғин тус олмоқда. Одамларимиз дунёқарашида дахлдорлик ҳисси, қалбларида эса ташаббус, ғайрату шижоат жўш ураяпти. Ёшлар ўзи танлаган касбу коридан бориб, жамиятда ўз ўрнини топишига ишончи мус-таҳкам. Айниқса, бизнес этагидан тутаман, деганларга нимаики имтиёз бўлса, барчаси муҳайё этилмоқда. Президентимизнинг “Халқимиз тадбиркор бўлсин” деган ҳаётбахш ғояси ана шу эзгу ҳаракатга қанот бағишламоқда. Бугун вилоят, шаҳар, туман ҳокимликлари, тегишли ташкилот ва идоралар раҳбарлари, банк ходимлари уйма-уй юриб, аҳолининг эҳтиёжини ўрганаяпти. Яъни мансабдор шахслар халқ ичига кириб бориб, унинг дардини, муаммосини, режаларини эшитаяпти, амалий кўмак бераётир. “Ишлаб, юртимга, жамиятга, маҳалламга, оиламга фойда келтирмоқчиман, ҳалол меҳнат қилиб, даромад топмоқчиман”, деганларга ер-жой, сармоя, ускуна ва жиҳозлар ажратмоқда. Шундай пайтда барчанинг яшашга, меҳнатга иштиёқи, келажакка ишончи янада ортмайдими?! Ортганда қандоқ! Демак, Сирдарёмизда файзу барака эшик қоқмоқда.\n“Интилиш бўлса, имконият топилади”, деганларидек, шу кунларда Сирдарё вилояти телерадиокомпанияси орқали намойиш этилаётган эълон ҳудуддаги касб-ҳунар коллежлари битирувчиларини бефарқ қолдираётгани йўқ. Унга кўра, Гулистон шаҳрида -фаолият бошлаётган “Сирдарё Бест Фейшн” номли янги корхона маҳаллий мутахассисларни ишга таклиф қилмоқда. Мазкур ишлаб чиқариш субъектининг лойиҳа қиймати 1 миллион АҚШ долларига тенг. Инвестиция тўғридан-тўғри хориждан жалб этилган. Келтирилган илғор -технология ва дастгоҳлар трикотаж маҳсулотлари тайёрлашга мўлжалланган. Унинг ҳаётга татбиқ қилиниши натижасида дастлаб 500 киши иш билан таъминланади. Кейинчалик жамоа аъзолари сони 1000 нафарга етади.\n“Гулистон медтехника” Ўзбекистон — Буюк Британия қўшма корхонаси эса ўтган йилнинг охирида иш бошлаганди. 7 миллион 300 минг АҚШ долларилик лойиҳанинг дастлабки босқичи амалга оширилгач, бу ерда шприц ва инфузион системалар тайёрлаш ўзлаштирилди. Ҳадемай, уларни экспорт қилиш ҳам кўзда тутилаётир. Энг муҳими, корхона жамоасининг асосий қисми ёш -мутахассислардан иборат.\nШунингдек, жорий йилнинг дастлабки ойларида Гулистон туманидаги “Соҳил Уммон Барака”, Мирзаобод туманидаги “Гулистон мебель” масъулияти чекланган жамиятлари томонидан рўёбга чиқарилган лойиҳалар туфайли ҳудудда қурилиш материаллари ҳамда мебель жиҳозлари ишлаб чиқариш ҳажми ошиб, кўплаб меҳнат ўринлари яратилди.\nҚолаверса, Сирдарё туманидаги “Sirdaryo Universal Oyna” масъулияти чекланган жамиятида йилига 102 миллион дона тиббиёт идиши тайёрлаш йўлга қўйилса, “Grade Pharma”да 80 миллион дона дори воситалари ишлаб чиқарилади. “Жиззах” эркин иқтисодий зонасининг Сирдарё филиалидаги “Peng Sheng” қўшма корхонасида эса чарм-атторлик буюмлари, электр ва сантехника жиҳозлари тури ҳамда ҳажми сезиларли даражада ошади. Бинобарин, Гулистон шаҳри ва Боёвут туманида замонавий енгил саноат субъектлари ҳам фаолият бошлайди. Умуман, 2017-2018 йилларда вилоятни иқтисодий-ижтимоий ривожлантириш дастурига мувофиқ, жами 1,3 триллион сўмлик ҳамда 89,9 миллион АҚШ долларилик 1497 та лойиҳа амалга оширилса, жорий йилнинг ўзида эса 21,7 минг кишининг бандлиги таъминланади. Ҳудуд аҳолиси ўртасида кичик бизнес, хусусий тадбиркорликка бўлган қизиқишни ошириш, бу борада ютуққа эришган ҳамюртларимизнинг тажрибаларини оммалаштириш юзасидан олиб борилаётган саъй-ҳаракатлар ҳам диққатга сазовор. Хусусан, барча маҳалла фуқаролар йиғинида оилавий тадбиркорликни бошлаган ёки энди шу юмушга киришиш истагини билдирган фуқаролар рўйхати, танлаган фаолият тури ёзиб бориладиган маълумот дафтари юритиш йўлга қўйилгани бунда муҳим аҳамият касб -этаётир. Боёвут туманидаги “Лайлаккўл” фуқаролар йиғинининг бу борадаги муваф-фақиятларини алоҳида таъкидлаш лозим. Ҳозирги кунгача ҳудудда 30 нафарга яқин киши имтиёзли кредит олиб, ўз бизнесини йўлга қўйгани, улар сафи кенгайиб бораётгани бунинг тасдиғидир.\n— Ҳудудимиз аҳли деҳқончиликда ҳам, чорвачиликда ҳам етарли тажрибага эга, — дейди қишлоқ фуқаролар йиғини раиси Дўсатбой Анорқулов. — Томорқаларида эрта кўклам кўкат ўстиришса, кейин иккинчи ҳосил — сабзавот ҳамда полиз маҳсулотлари етиштириш ҳаракатида бўлишади. Қолаверса, чорвачилик йўналиши ва кичик иссиқхона қуриш учун ажратилаётган кредитлар туфайли хонадонларга янада файз-барака кирмоқда. Мазкур молиявий кўмак одамларнинг яратувчанлик иштиёқини оширибгина қолмай, аҳоли бандлигини таъминлашга ҳам хизмат қилмоқда.\nМирзаобод туманидаги Янгиовул маҳалласида яшовчи Суяровлар оиласи ҳам томорқадан оқилона фойдаланиш борасида кўпчиликка ўрнак. Яқинда мазкур хонадонга бир сотих майдонда иссиқхона қуриш учун имтиёзли кредит ажратиладиган бўлди.\n— Маблағнинг афзалликлари бизга жуда маъқул тушди, — дейди оила бошлиғи Бахтиёр Суяров. — Мисол учун, иссиқхонани қуриш, ўрнатиб бериш сарф-харажатлари шу сармоя ҳисобига қопланади. Ўз навбатида, мутахассислар ундан фойдаланиш йўл-йўриқларини ўргатиб кетишар экан. Ишни тўғри йўлга қўйиб олишимизда бундай тавсия ва амалий ёрдам айни муддао бўлади. Мазкур фуқаролар йиғини маълумотига кўра, шу кунгача жами 12 та хонадонда ана -шундай иссиқхоналар ташкил этиладиган бўлди. Вилоят миқёсида имтиёзли кредит олиб бизнес-режасини рўёбга чиқаришга киришганлар сони 5085 нафардан ошиб кетди. Шунга яраша сирдарёликларнинг ижтимоий-маиший яшаш тарзи ўзгариб бораётир. Албатта, ҳар ерда бўлгани каби воҳада ҳам тараққиёт локомотиви бир жойда тўхтаб турмайди. Демак, ҳали олдинда турган марралар кўп. Уларни қўлга киритиш эса янада катта масъулият, куч-ғайрат, ўзаро якдил бўлиб олға интилишни талаб этади. Бундай эзгу ғояларнинг ҳаётдаги амалий инъикоси барчамизни обод ва муаззам манзиллар сари чорлайверади.\n« Сармоявий ҳамкорлик ривожланмоқда\tҚонун устуворлиги ва инсон ҳуқуқлари »


Ғарбда исломдан қўрқитиш жараёни исломбадбинликка айланган\nSaturday, 07 May 2016 12:23\nЙилида 200 кун давомида қуёш кўринмайдиган Англия мамлакати шу кунларда янги қоронғуликларни тажриба қилмоқда. Бу мамлакатда исломдан қўрқитиш баҳоналари билан ахлоқ эстетикаси ва инсоний қадриятлари қоронғулик ва турли муаммоларга дуч келган. Айтиш керакки Британия яъни Англия аҳолисидан 3 миллион нафарини мусулулмонлар ташкил қилишади ва ислом дини Британиядаги иккинчи дин ҳисобланади. Мусулмонлардан ярими асрлардан бери Англияда яшаб келишмоқда ва бошқа ярими ҳам муҳожир бўлиб бу мамлакатга боришган. Булутлар ва соялар сарзамини бўлган ушбу мамлакатда эндиликда нотинчлик, стресс ва изтироб, қўрқув сояси 3 миллин мусулмонлар бошига тушиб уларни турли муаммо ва мушкулотларга юзмаюз этган.\nАнглияда исломдан қўрқитиши билан боғлиқ жиноятларни қайд этувчи бу мамлактдаги Тел- момо нодавлат ташкилоти олдинроқ тарқатган ҳисоботида, фақат ўтган бир йил ичида мусулмонларга нисбатан нафратланишлар 70 фоиз кўпайганлигини маълум қилди.\nУшбу маданий ташкилот шунингдек қайд этилган ушбу жиноятлар ва таҳқирлардан 60 фоийзини ҳижоб кийиб юрадиган аёлларга қаратилганлигини таъкидлади.\nУшбу маълумотларни тарқатилиши шу ҳолдадир ки, таҳлилчилар полиция ва суд органларига нисбатан ишончсизликлар туфайли исломдан қўритиш жараёнида таҳқир этилган ва камситишларга дучор бўлганлардан фақат жуда оз сони шикоят қилишади. Бундан ташқари Британиянинг ёрдам телефони маркази тарқатган маълумотлар ҳам бу мамлакат шаҳарларида, умумий маконлар автобус, метро ва ҳатто масжидлар яқинида мусулмонларга қарши ҳақоратлар ва ҳатто уларни калтаклаш ҳодисаларини ортиб борганидан сўзлашмоқда. Шу сабабдан ваҳшат ва қўрқувга тушган мусулмонлар полиция ва ижтимоий марказларга мурожаат қилишади.\nЛондондаги инсон ҳуқуқи бўйича исломий комиссия ҳам бир неча ой олдин Англиядаги мусулмон жомессининг вазияти борасида тарқатган ҳисоботида эндиликда исломбадбинлик ва исломдан қўрқитиш мусулмонларга қарши нафрат ва хашм ғазабларни янада кўпайишига сабаб бўлган деб эълон қилди.\nЛондон шаҳридаги инсон ҳуқуқлари бўйича исломий комиссияси маълумотларида Англия мусулмонларидан аксарияти ўтказилган ижтимоий сўров жаранёнида 2010 йил билан таққосланганда исломдан қўрқитиш мезонини бир неча марта кўпайганлиги ва бугунги кунда исломдан қўрқитиш исломий гуруҳларга нисбатан ирқчилик ва камиситшлар учун махсус бир ричагга айланганлигини билдиришган. Мазкур ижтимоий сўров шунингдек, мусулмонларга қарши камистишлар ва ҳужумларга дуор бўлган шахслар 2010 йилдаги 10 фойиздан 2015 чи йилга келиб 40 фойизни ташкил қилган.\nБунга илова, исломий аҳкомларни риоя қиладиган шасхлардан 21 фоийзи ҳам худди Англия давлати сиёсатчилари ислом динига қарши сиёсталар олиб бормоқда ва уни муаммолар ва мушкилотларга юзмаюз этмоқда айтишган.\nЛондондаги инсон ҳуқуқи исломий комияссиясининг сўнгги ҳисоботларида ижтимоий сўровда қатнашган 66 фоийзи оғзаки ҳақоратлар ва ёмон сўзлар билан таҳқирланганлигини айтишган. Мазкур ҳисоботга биноан, ўтказилган ижтимоий сўровда қатнашган 58 фоийзи ҳам турли баҳоналар ва ассоссиз айбловлар билан Англия хавфсизлик кучлари ва идоралари томондан текшируви ва шак- шубҳаларига дуч келишгани шунингдек 87 фоизи ҳам мусулмонларни таҳқир этувчи ва камситувчи шахсларни аксарияти оммавий ахборот воситаларидан дастур олишларини билдиришган.\nЛондоннинг инсон ҳуқуқи исломий комиссияси сўнгги ҳисоботида исломдан қўрқитишлар нафрат ва хашм- ғазаб шариотини яратигани деб таъкидлаган.Чунки мазкур ўрганишлар Англияни ҳозирги вазияти мусулмонларга нисбатан нафратланишларини авжига етганлиги ва бу нафратланиш мусулмонларнинг хатти ҳаракатлари сабабидан бўлмагани, балки Англиядаги оммавий ахборот воситалари, давлати ва сиёсатчилари келтириб чиқарган шароитнинг ҳосили эканлигини эълон қилган.\nПарижда юз берган террорчилик ҳужумдан кейин Ғарб давлатларида яшайдиган муслулмонлар хусусан Британия мусулмонларининг вазияти янада оғирроқ ва қийинроқ бўлди.\nАйтиш керакки аслида терроризмдан энг кўп мусулмонлар зарар кўриб, қурбон бўлишган. Фаластин халқига қарши сионистик режимнинг давлат терроризми, Яманнинг бегуноҳ халқига қарши Ол Сауд ва унинг иттифоқчиларининг террорчилик ҳаракатларидан исломий мамлакталарида такфирий террорчилик гуруҳлар хусусан ИШИД террористларининг жиноятларигача барчаларида мусулмонлар қурбон бўлишмоқда.\nАҚШ давлати ва Ғарб томонидан ҳимоя этилаётган терроризмни турли шаклларида қурбон бўлган ва бўлаётган инсонларнинг аксариятини мусулмонлар ташкил қилмоқда.\nАммо Ғарб оммавий ахборот воситалари ва давлатлари аксича қурбон бўлган шахслар борасидаги маълумотларни хаспушлаб айбдор томонларлар ва террорчилик гуруҳлар ҳомийларини жабр кўрганлигини иддао қилишмоқда.\nЮз минглаб нафари қурбон бўлишган мусулмон жомеаси, эндиликда бу террорчилик амалиётларда айбланмоқда.\nБританиядаги мусулмонлар кўпроқ яшайдиган маҳалла ва шаҳарларида кун кечиришади. Ўз уйларида, ўз маҳалла ва шаҳрида ва ўз мамлакакатида албатта. Улар ҳаёт тарзи ўз қадриятлари ва идеал ва ибратт намуналарини ҳам ўзгартиришмаган.\nАммо уларга қарши нафрат ва хашм ғазаблар тобора ортиб бормоқда. Нега исломга қарши оммавий нафратлар ортиб бормоқда деган савол тўғилади. Ваҳолангки, Британияда яшайдиган 3 миллион мусулмонлар ўз иш жойлари маҳалла ва шаҳарларида тинч ва осоишта мақсаддаги ҳаётини кечиришмоқда Англиянинг тадқиқотчи ёзувчиси Пибер Авборн ҳам Англиялик сиёсатчилари ва айрим оммавий ахборот воситалари исломбадбинлик ва исломдан қўрқитиши жараёнини кенгайтириб таблиғотлар олиб боришмоқда деган ақидага эгадир. У шунингдек қоратанлилар ва бошқа озчиликлардан кейин энди Ғарб жомеасида мусулмонларга камситишлар ва таҳқирларни авж олганилигини таъкидламоқда.\nАнглия университети устози профессор Миллер ҳам сионистик ташкилотлар ва янги консерваторлар давлатни маданий эркинликларни буғувчи ва оёқ ости этувчи қонунларни чиқаришга мажбурлашмоқда. Давлатнинг терроризмга қараши қиладиган айррим қонун қоидалари деган иддаолар бу мамлактада ислоомбадбинлик ва исломдан қўрқитишга қаратилган деб айтди.\nMore in this category: « Эронда Форс кўрфази миллий куни\tТеҳроннинг 29-чи халқаро китоб кўргазмаси »


Гижжа кон шистозомалар - DAVOLASH\nГижжа кон шистозомалар\nГижжа кон шистозомалар Шистозомалар иссиқ мамлакатларда кенг тарқалган бўлиб, одам ва ҳайвонларда учрайдиган касалликдир. Жаҳон соғликни сақлаш ташкилотининг маълумотига қараганда, 200 миллиондан зиёд киши шистозома туридаги қон сўрувчилардан азоб чекар экан.\nСўрувчилар одам ва ҳайвонларнинг қорин ичи, ичак, жигар ва қовуқ қон томирларида текинхўрлик қилади. Қурт қўйган тухумлар бу органларга оғир шикаст етказади. Тухумларнинг бир қисми ичак, қовуқ деворлари орқали ўтиб, ахлат билан бирга ташқарига чиқади.\nАгар улар сувга тушиб қолса, тухумлардан личинкалар, яъни ингичка ўсимталар билан қуролланган мирацидийлар чиқади. Деярли кўзга кўринмас бу личинкалар шароитни чамалаб кўриб, қурбон топиш мақсадида излана бошлайди. Қориноёқли молюскаларни учратиб, уларнинг танасига дарров кириб олиб, жигарга ўтади ва церкарийлик давригача ўша жойда ривожланади. Церкарийлар молюскалар танасидан чиқиб, сувда яшай бошлайди.\nОдам чўмилаётган ёки сувда ишлаётган пайтида унга церкарий юқади. Сузиб юрган личинка бош безлари билан қуролланиб олади ва сувдаги одамнинг терисига унинг “сезгичи”ёпишиб, терисининиг ичига киради ва қон айланиш системасига ўтади. Аичинкалар қон томирлари, жигар, ичак ва қовуққа ўтгач, етук қуртга айланади. Шистозомаларнинг узунлиги салкам 1-2. см бўлиб, иккита сўрувчи – ёпишиб турувчи орган билан қуролланган бўлади.\nБу сўрувчилар билан оғриган одамларни даволаш жуда қийин. Гельминтлар узоқ вақт текинхўрлик қилиши мумкин. Сўрувчиларнинг баъзи беморлар танасида беш-ўн йил текинхўрлик қилган ҳоллари маълум. Шистозомоз билан оғриган одамнинг меҳнат фаолияти кескин пасаяди. ВОЗ экспертлари фикрича, шистозомоз одамни ҳаттоки ўлимга олиб келиши мумкин. Бу дард натижасида заифлашган одам бошқа касалликларга қаршилик кўрсата олмайди.\nШистозомоз катта зарар келтиради. Масалан, шистозомоз билан касалланиш туфайли меҳнат қобилияти пасайган одамларнинг ўзи ҳар йили Африкада қарийб 445 млн. 866 минг доллар, Маврикий оролида 775 минг доллар, жануби- ғарбий Осиёда 165 млн. 272 минг доллар, жануби-шарқий Осиёда 118 млн. 143 минг доллар, Америка мамлакатларида 604 млн. 967 минг доллар зарар келтирмоқда.\nЖаҳон бўйича кўрилган зарар ҳар йили 641 млн. 790 минг долларни ташкил қилади. Одам марказий асаб системасининг шистозома тухумлари билан шикастланиш ҳоллари тобора кўп учрамоқда. Кўпгина беморларда тутқаноқ, фалаж касаллиги кучайиб, ҳатто кўр бўлиш ҳоллари ҳам кузатилмоқда.\nОриентобильхарциознинг қўзғатувчиси трематодатуркестаника ориентобильхарция ҳисобланади. У ҳайвонларнинг қон томирларида текинхўрлик қилади. Узунлиги 6,4-12,9 мм., эни 0,093-0,64 мм. бўлиб, эркаги урғочисига нисбатан каттароқ бўлади.\nУнинг биологик ривожланиши иккита хўжайин танасида ўтади. Биринчиси – сув шиллиққурти, иккинчиси – қўй-эчки, қорамол, туя, от, эшак ва бошқа ҳайвонлар танаси ҳисобланади.\nБалоғатга етган паразитлар қон томирларининг ёриқларига кўп тухум қўяди, улар ҳайвонлар ахлати билан ташқарига чиқади. Тухумларда тайёр личинкалар – мирацидийлар бўлиб, улар фақат сувда ажралиб чиқади. Мирацидийлар ўз хўжайинини, яъни шиллиққуртларни жуда фаоллик билан излайди.\nМирацидийлар шиллиққуртлар организмига кириб, урғочи спороцистага айланади. Улар ичида кўплаб церкарийлар шаклланади. Ана шу личинкалар охирги хўжайини бўлган ҳайвонларга юқиши мумкин. Ҳайвонларга бу личинкалар ботқоқликдан иборат яйловларда юқади. Бунда церкарийлар ҳайвонлар танасига терини тешиб ўтади. Ёш паразитлар қон томирига, ундан қорин ҳамда жигар томирига етиб олади ва 32-35 кунда балоғатга етади.\nОриентобильхарциялар паразитлик қилиш жараёнида касалланган ҳайвон организмида\nсалбий ўзгаришлар сезилади. Аввало, ҳайвон жуда ориқлаб қолади, жуда кам озиқ ейди, маҳсулдорлиги кескин пасайиб кетади. Бу касалликка бир неча мол бир вақтнинг ўзида учраса, асосан, ёш моллар ҳалок бўлади. Масаланинг бошқа томони ҳам борки, бу трематоданинг церкарийлари одамларда ҳам церкариозга сабаб бўлади. Бу касаллик тез пайдо бўладиган жойларда, жумладан, Қорақалпоғистонда ориентобильхарция церкарийлари келтириб чиқарадиган церкариоз касаллиги билан одамларнинг оғриши тез-тез учрайди. Одамлар бу касалликка, асосан, ёзда, яъни июнь-сентябрь ойларида чалинадилар.\nориентобильхарциозни пайдо бўлган жойида эпизоотологик ва эпидемиологик аҳамиятга молик муаммо деб ҳисоблаш зарур.\nОриентобильхарциоз Ироқ, Эрон, Ҳиндистон, Покистон, Туркия ва Монголия Халқ Республикасида кенг тарқалган. Ориентобильхарциоз манбалари Қозоғистон, Ўзбекистон, Озарбайжон, Туркманистон, Қирғизис.тон ва Узоқ Шарқда қайд қилинган.\nҲозирги пайтда айрим ҳудудларда ориентобильхарциоз профилактикасининг биологик асосларини ишлаб чиқиш юзасидан кенг тадқиқот ишлари олиб борилмоқда. Касалликнинг олдини олиш учун паразитнинг оралиқ ҳамда охирги ривожланиш макони бўлмиш хўжайини орасидаги биологик туташ занжирни узиб қўйиш зарур. Бу тадбирни тўлиқ амалга ошириш мумкин. Бунинг учун\nмолларни оғилда боқиш, хўжаликларда молларни суғоришни йўлга қўйиш ва улар устидан тегишли ветеринария-санитария назоратини ўрнатиш лозим.\nГижжа Ясси чувалчанг


Чехияда кўчада ниқоб тақиш бекор қилинди: бу ҳали ҳаммаси эмас! - Zamin.uz\n17:46 / 15.06.2020\nЧехияда кўчада ниқоб тақиш бекор қилинди: бу ҳали ҳаммаси эмас!\nЧехияда душанба кунидан бошлаб кўчада ниқоб тақиш бутунлай бекор қилинди, шунингдек, ресторанларда «шведча стол»га, 2,5 мингтагача одам иштирок этадиган ижтимоий акциялар ва Европа Иттифоқининг аксар мамлакатлари бўйлаб эркин сафар қилишга рухсат берилди, дея хабар берди республика соғлиқни сақлаш вазирлиги матбуот хизмати.\n«Душанба кунидан бошлаб кўчаларда, жумладан, бегона кишилар билан учрашганда ниқоб тақиш бекор қилинди, фақат жамоат транспорти ва хоналарда ниқоб тақиш шарт», — дейилади хабарда.\nЭнди кинотеатр ва театрларда томошабинлар буфетлардан фойдаланиши мумкин, фақат залга ўзлари билан таом олиб кириш олдингидек тақиқланади. Меҳмонхоналардаги ресторанларда «шведча столлар»га яна рухсат берилди.\nСартарошхоналарда мижозлар орасида 1,5 метрли масофа сақлаш қоидаси бекор қилинди. Ҳаммомга келувчилар буғхоналардан фойдаланиши мумкин, аквапаркларда эса чекловларсиз барча аттракционлар очилади.\nШунингдек, душанба кунидан бошлаб ижтимоий акцияларда 500 кишидан гуруҳларга бўлиниш шарти билан 2,5 мингтага одам қатнашиши мумкин. Масалан, футбол майдонларида ҳар бир гуруҳ учун алоҳида кириш ва чиқиш эшиклари бўлган бир нечта секторларга бўлинади. Бундай акция иштирокчилари секторлар бўйлаб ҳаракатлана олишмайди ва бир-биридан 1,5 метр масофа сақлаши зарур.\nЧехия фуқаролари шу пайтгача фақат қўшни Австрия ва Словакия ҳудудларида эркин ҳаракатлана олишганди. Энди бу ҳуқуқдан бутун Европа Иттифоқи бўйлаб фойдаланиши мумкин. Фақат Португалия, Швеция ҳамда Польшанинг Силезия воеводасидан қайтиб келган чехияликлар ва хорижликлар чегарадан ўтаётганда COVID-19 га тест манфий чиққанлиги ҳақида ҳужжатни тақдим этиши зарур. Худди шу қоида Бельгия ва Буюк Британиядан Чехияга ташриф буюрувчи хорижликларга ҳам тааллуқли.\nЎтган бир кеча-кундузда, мамлакат соғлиқни сақлаш вазирлиги матбуот хизматига хабарларига кўра, Чехияда 33 та янги коронавирус ҳолати қайт этилди, 1 мартдан бошлаб уларнинг умумий сони 10024 тага етган. 7230 киши тузалиб чиққан, 330 киши вафот этган. Ҳозирги кунда 2464 киши даволанмоқда, уларнинг аксарияти уйда. “Замин” янгиликларини “Youtube”да кузатиб боринг\nМосквада 9 июндан ўзини ўзи яккалаш ва рухсатномалар тартиблари бекор қилинади


Жиззахда юк ва енгил автомобиллар иштирокида ЙТҲ содир бўлди - EFFECT.UZ\n. 16:04 | 16.06.2021\nЖорий йилнинг 15 июнь куни соат 18:20 ларда, Жиззах вилояти, Жиззах шаҳар ҳудудидан ўтган 4R-36 автомобиль йўлининг 40-километрида ҳайдовчи, 1995 йилда туғилган Э.Қ. бошқарувидаги “Нексия” русумли енгил автомобиль ҳамда ҳайдовчи, 1974 йилда туғилган Д.Э. бошқарувида бўлган “SHACMAN” русумли юк автомобили иштирокида тўқнашув содир бўлган. Бу ҳақида Йўл ҳаракати хавфсизлиги Бош бошқармаси хабар бермоқда.\nНатижада, “Нексия” русумли автомобиль ҳайдовчиси Э.Қ. ва ушбу автомобиль йўловчиси, 1987 йилда туғилган Д.Н. турли тан жароҳатлари билан воқеа жойида вафот этишган. Шунингдек, ушбу автомобиль йўловчилари, 2010 йилда туғилган А.С. ва 1994 йилда туғилган А.А.лар тан жароҳатлари билан шифохонага ётқизилган.\nБарча ҳайдовчилардан белгиланган қоидаларга риоя қилишларини сўраймиз.\nTeglar:YTH, Нексия, Юк машинаси\nПеревалда содир бўлган ЙТҲ ҳақида маълумот берилди


Лола: “ Ҳамма ‘Билмайсан’ собиқ турмуш ўртоғимга аталган деб ўйлади...”\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Лола: “ Ҳамма ‘Билмайсан’ собиқ турмуш ўртоғимга аталган деб ўйлади...”\t12:44, 21 ноябрь 2016\tХонанда Лола ўзининг янги “Билмайсан” деб номланган таронаси кимга аталгани ҳақида сўзлаб берди. Хонанда “MY5” телеканалида намойиш этилган “19.09” кўрсатувида иштирок этди ва кўрсатув муаллифи Бахтиёр Тўрахоновнинг қизиқарли саволларига жавоб берди.\nЛола “Билмайсан” қўшиғининг яратилиши ҳақида шундай дейди:\n—Биласизми, “Билмайсан” кимга аталгани кўпчиликни қизиқтирди. Кўпчилик бу қўшиқни собиқ турмуш ўртоғимга аталганини тахмин қилди. Бироқ бундай эмас. Мен унга атаб қўшиқ куйламайман. У узоқ ўтмишда қолган. Ҳозир эса менинг ўз йўлим ва ўз ҳаётим бор, мен бахтлиман. Мен бу қўшиқни ташлаб кетилган ва хиёнатга дучор бўлса-да, ҳали ҳамон ўша инсонни севишда давом этаётган аёлларнинг қалб изтиробини ҳис этган ҳолда куйладим. Лоланинг “Билмайсан” қўшиғи мухлислар эътиборига 7 ноябрь куни тақдим этилган эди. Маълумот учун, бугун “Истиқлол” санъат саройида Лоланинг уч кунлик концерт дастурига старт берилади. “Darakchi.uz” жамоаси ҳам концертда меҳмон бўлади. Концертдан репортажни сайтимизда ўқишингиз мумкин бўлади.\nНаташа Королёва нима учун бувисининг дафн маросимида қатнаша олмаслигини изоҳлади\tЎзбекистонлик машҳур футболчилар ва уларнинг рафиқалари(Фото)\tТўйдан кейинги муҳаббат ҳақида 10 афсона\tОзодбек Назарбеков Сергелида уй қураётгани ҳақидаги миш-мишларга ойдинлик киритди\tШаҳзода бир ўқ билан икки қуённи урди\tЗарина Низомиддинова отаси билан ижро этган биринчи ва ягона роли ҳақида сўзлаб берди\tОтправить


Оддий фуқаро карантинни бузса – 15 сутка, амалдорга эса «ҳайфсан»! «Уйчидаги маишат»га ойдинлик киритилди - Zamin.uz\nНаманганнинг Уйчи тумани ҳокими дейилган шахс бир неча улфатлари билан карантинда маишат қилаёганига оид лавлаҳалар тарқалгани ҳақида хабар берилганди. Воқеликка бир қадар ойдинлик киритилди.\nУйчи тумани ҳокимлиги ахборот хизмати раҳбарининг «Дарё» мухбири Миролим Исажоновга маълум қилишича, дарҳақиқат, шундай зиёфат бўлиб ўтган ва у 28 июнь куни тумандаги емакхоналардан бирида уюштирилган (маълумот учун, 26 июнь ҳолатига кўра, Уйчи тумани «қизил» ҳудуд бўлган, шу боис тумандаги умумий овқатланиш муассасаларида зиёфат ўтказиш мумкин эмасди).\nЭътиборли янгилик шуки, тарқалган лавҳада туман раҳбари деб қайта-қайта таъкид этилган шахс аслида ҳоким эмас, балки унинг қурилиш ишлари бўйича ўринбосари Мухторжон Бобожонов бўлиб чиқди. «Бундан ташқари, зиёфатда туман ИИБнинг ташкилий ишлар бўлими бошлиғи Ҳусанбой Тўхтабоев ҳамда Наманган шаҳар Давлат хизматлари маркази бошлиғи Нодирбек Исомиддинов ҳам қатнашган», дейилади хабарда.\nЗиёфатда берилиб доира чалаётган фуқаро эса уйчилик созанда Мухторжон Турсунов экани аниқланган.\nТуман ҳокимлиги мутасаддиси «гарчи ушбу ҳолат дам олиш куни, ишдан ташқари пайтда бўлиб ўтган бўлса-да», касб одоби ва этикасига тўғри келмаслигини таъкидлаган. Унга кўра, Мухторжон Бобожонов масъул раҳбар бўла туриб, карантин қоидаларига амал қилмагани, хатога йўл қўйганлиги ва мазкур хатти-ҳаракатлари учун унга туман ҳокимининг 12 августдаги фармойиши билан «ҳайфсан» интизомий жазоси қўлланилган.\nАйни пайтда зиёфатда иштирок этган ИИБ ходимига нисбатан хизмат текшируви олиб борилмоқда.\nВоқелик юзасидан охирги хабар шу. Кафдеккина маълумот билан танишар экансиз, кўнгилда оғриқли савол туғилади. Мутасаддилар «карантин қоидаларига амал қилмай» маишат қилгани инкор этилаётгани йўқ. Шунга қарамай, ҳоким ўринбосари «ҳайфсан» билан қутилиб қоляпти, холос. Агар унинг ўрнида оддий фуқаро бўлганида 15 сутка «илиб» кетиши эҳтимоли юз фоизга тенг эди. Шунинг ўзиёқ амалдаги қонун-қоидалар олдида барча баробар эсмаслигини кўрсатмаяптими?\nИИБ ва ДХМ масъулларига қандай чора кўрилиши ҳозирча номаълум. Уларга келганда қонунлардан «қувват» йўқоладими-йўқми, яқин келажакда аён бўлади, насиб... “Замин” янгиликларини “Facebook”да кузатиб боринг\n10 та туман-шаҳар «яшил» ҳудуд бўлди, уларда масжидлар очилди\n16-06-2020, 11:02, Жамият\nНаманганда тулки сотувчиси ушланди\n29-04-2020, 19:38, Жамият


Дорихоналар дори воситалари ва тиббий буюмларини тайёрлайди — Фарғона шифокори\nСоғлиқни сақлаш вазирининг 2018 йил 3 апрелдаги 2990-сон буйруғи билан Дори воситаларини ва тиббий буюмларни тайёрлаш, сақлаш, уларнинг сифатини назорат қилиш ҳамда уларни расмийлаштириш тартиби тўғрисидаги низом тасдиқланди деб хабар беради Norma.uz.\nЭнди барча дорихоналар дори воситалари ва тиббий буюмларни тайёрлаш билан шуғулланиши мумкин. Фақат, ушбу фаолиятни амалга ошириш учун улар тегишли лицензияга эга бўлишлари шарт .\nДори воситалари Соғлиқни сақлаш вазирлиги томонидан қўлланиши рухсат этилган дори моддаларидан (субстанциялардан) тайёрланади.\nҚуйидагиларни тайёрлаш хусусиятлари белгиланган:\nстерил шароитларда дори воситалари: инъекцион ва инфузион;\nянги туғилган чақалоқлар ва 1 ёшга тўлмаган болаларни даволаш учун мўлжалланган; антибиотиклар ва бошқалар;\nсуюқ дори воситалари: суспензиялар, томизиладиган воситалар ва бошқалар;\nқаттиқ (кукун шаклидаги) дори воситалари;\nДорихоналар тайёрлайдиган дори воситаларининг сифат назоратини ички дорихона назорати соҳасида тегишли профессионал билимга эга бўлган фармацевт амалга оширади.\nКимёвий назорат ўтказиш учун дорихонада барча зарур ускуналар, асбоблар ва реактивлар мавжуд бўлган махсус иш жойи жиҳозланган бўлиши керак. Дори воситалари тайёрланиши тўғрисидаги барча ёзувлар махсус журналга қайд этилади. У ёзма ёки электрон шаклда юритилади.\nТайёрланган дори воситалари сотиш олдидан ҳам назоратдан ўтказилади, унинг давомида қуйидагиларга мувофиқлиги текширилади:\nдори воситасининг ўрами – унинг таркибига кирувчи дори моддалари физикавий-кимёвий хоссаларига;\nрецепт, талабномалар реквизитлари – ўрамда кўрсатилган маълумотларга;\nдори воситасини расмийлаштириш – белгиланган талабларга (Дори воситалари хавфсизлиги тўғрисидаги умумий техник регламентга мувофиқ).\nБирон-бир номувофиқлик аниқланганда тайёрланган дори воситаси сотилишига йўл қўйилмайди.\nУмумий овқатланиш масканларида санитар-эпидемиологик назорати кучайтирилади\nФото: kun.uz Биз шундай мақсадга эришамизки, ҳар бир фуқаромиз умумий овқатланиш жойида ҳам, мактаб-боғчада ҳам қўрқмасдан овқатлана оладиган бўлади. Овқатдан оммавий заҳарланиш ҳолатлари камайиши учун бунга йўл ...\n← Бепул реабилитация тиббий воситалари сони кўпайди\nҲиндистонлик шифокорлар Фарғонада →\n02.05.2018 fsh.uz 650\n03.04.2018 fsh.uz 655


Мактабгача таълим бошқармаси бошлиғи оқдарёлик ёш тарбиячилар билан учрашди - zarnews.uz\nОқдарё туманидаги 7-болалар мусиқа ва санъат мактабида вилоят мактабгача таълим бошқармаси бошлиғи Шуҳрат Раҳмонов ёш тарбиячилар билан учрашув ўтказди.\nУнда Президентимизнинг Олий Мажлисга қилган Мурожаатномасида болаларнинг мактабгача таълим тизимига қамровини ошириш, уларга сифатли таълим бериш, бунда тарбиячиларнинг малака ва касб маҳоратларини ошириш бўйича фикрлари сўз юритилди.\n- Оқдарё туманида бугунги кунга келиб, давлат мактабгача таълим ташкилотларида 350 нафар педагог тарбиячилар фаолият юритади, - деди Ш.Раҳмонов. – Уларнинг 57 фоизини олий маълумотли кадрлар ташкил этади. Афсуски, бу кам кўрсатгич. Шунинг учун ўрта махсус маълумотли тарбиячилар сиртқи, махсус сиртқи, кечки олий таълим муассасаларининг мактабгача таълим йўналишларида, қайта тайёрлов курсларида ўқиши лозим. Бугунги куннинг талабларидан бири ҳам тарбиячиларнинг билимини ошириш, уни доимо изланишда бўлишини таъминлашдан иборат.\nУчрашувда тарбиячиларни қизиқтирган саволларга жавоб берилди, таклифлар тингланди.


Қон босимини меъёрлаштиришда халқ табобатининг ўрни - Zamin.uz\nБугунги кунда кўпчилик инсонлар қон босимининг кўтарилишидан азият чекадилар. Шу боис эътиборингизга қон босимини уй шароитида меъёрда ушлаб туришга ёрдам берувчи табиий маҳсулотлар ҳақида маълумот бермоқчимиз.\nДоимо янги бодринг ёки бодринг суви истеъмол қилиш қон босимини меъёрга келтиришда катта ёрдам беради. Бодринг қўшиб тайёрланган салатлар ҳам бундан мустасно эмас. Ҳар куни пиширилмаган бодринг, брокколи ва селдрли салат истеъмол қилиш тавсия қилинади. Бу салатга ёнғоқ ёки уруғлар қўшсангиз жуда тўйимли ва фойдали овқатга айланади. Салатга соус сифатида совуқ услубда сиқилган зайтун ёғи, табиий(!!) олма сиркаси, минерал сув, бироз асал, бироз занжабил ва мурч қўшсангиз ҳам бўлади.\nКунингизни доимо янги сиқилган лимон ёки грейпфрут суви, тоза иситилмаган асал ва тоза сув аралашмаси билан бошланг.\nКундалик таомномангизга бодомни ҳам киритинг. Чунки бодом юрак касалликларининг олдини олишда ёрдам беради. Бодомни истеъмол қилишдан олдин бир неча соат сувда ивитиш янада фойдали ҳисобланади.\nҚон босимини нормаллаштиришда табиий олма сиркаси ҳам жуда самарали ёрдам беради. Фақатгина ҳақиқий олма сиркаси билан қалбакисини фарқлаш даркор. Эътибор қилиш муҳим бўлган жиҳат шуки, бундай қалбаки олма сиркаси соғлиққа фойда эмас зиён келтиради. Шу сабабли, олма сиркаси табиий эканлигига тўлиқ ишонч ҳосил қилиб сўнгра истеъмол қилиш жуда ҳам муҳим. Бунда олма сиркаси филтрланмаган, пастеризация қилинмаган ҳамда иситилмаган эканлигига тўлиқ ишонч ҳосил қилинг.\nУшбу аралашма қон босимини туширишда ёрдам беради: 2 ош қошиқ табиий асал ва 3 чой қошиқ долчинни 2 стакан сув билан аралаштириб ичинг. “Замин” янгиликларини “Одноклассники”да кузатиб боринг\nБодрингнинг инсон организми учун фойдали жиҳатлари


Покистонда аҳолига ёрдам кўрсатиш давом этмоқда\n22 октябр 2021, Тошкент вақти: 05:19\nПокистон Бош вазири Юсуф Риза Ғилоний раислигида ҳукуматнинг фавқулодда йиғилиши бошланди.\nУчрашувда сув тошқинларидан азият чеккан аҳолига ёрдам кўрсатишни тезлатиш ва табиий офатдан кўрилган зарар кўламини аниқлаш каби масалаларнинг муҳокама қилиниши кутилмоқда.\nБМТ расмийларига кўра, Покистонда сўнгги 80 йил ичида кузатилаётган энг ёмон сув тошқинлари оқибатида 3 миллиондан ортиқ киши жиддий зарар кўрган, камида 1400 киши нобуд бўлган.\nТабиий офат сабабли бир миллиондан ортиқ одам хавфсиз жойларга кўчган.\nГерманиянинг ёрдам кўрсатувчи "Action Medeor" ташкилоти вакили Дирк Ангемер Ҳайбер Пактунхва вилоятида аҳоли орасида касалликлар тарқалишининг олдини олиш учун саъй-ҳаракат қилинаётганини айтди.\n- Биз икки хил ёрдам юкини етказишни режалаяпмиз. Биринчи юк¸ икки миллион литр сувни тозалаб¸ ичишга яроқли ҳолатга келтирадиган таблеткалардан иборат. Иккинчи юк¸ вабо касаллигига қарши қўлланиладиган дори-дармонлардан иборат, деди халқаро ташкилот вакили.